ส่วนที่ 1

การประกอบธุรกิจ

1. นโยบายและภาพรวมการประกอบธุรกิจ

1.1 วิสัยทัศน์และพันธกิจในการดำเนินงานของบริษัท

วิสัยทัศน์

“ผู้นำธุรกิจด้านสิ่งแวดล้อม วัสดุก่อสร้าง และพลังงานสะอาด ยึดหลักธรรมาภิบาล
เพื่อความยั่งยืนของธุรกิจ พนักงาน และสังคม”

พันธกิจหลัก

-   ผลิต จำหน่ายสินค้าและบริการที่มีคุณภาพ

-   สรรหาและพัฒนานวัตกรรมผลิตภัณฑ์ด้านการอนุรักษ์น้ำ สิ่งแวดล้อม
    ผลิตภัณฑ์วัสดุก่อสร้างที่ทันสมัย และพลังงานสะอาดสู่ตลาดเพื่อคุณภาพชีวิต สังคม
    และสิ่งแวดล้อมที่ดี

-   ขยายตลาดสู่กลุ่มประชาคมเศรษฐกิจอาเซียน และประเทศที่มีศักยภาพ

-   ดำเนินธุรกิจในรูปแบบที่ได้ประโยชน์ร่วมกันทั้งพนักงาน องค์กร และสังคม

-   ผสมผสานความรู้และความสามารถเพื่อร่วมคิดร่วมสร้าง

-   ดำเนินงานตามหลักธรรมาภิบาล และยึดหลักคุณธรรมจรรยาบรรณด้วยวิถีแบบไทยที่ดีงาม

-   ดำเนินธุรกิจภายใต้นโยบาย การต่อต้านทุจริตคอร์รัปชั่น

บริษัทมีวิสัยทัศน์และพันธกิจหลัก ที่ผู้บริหารและพนักงานมีความตระหนัก
และมุ่งมั่นปฏิบัติเพื่อให้บรรลุเป้าหมายขององค์กร
จึงมีการทบทวนเป็นประจำทุกปีจากคณะกรรมการบริษัท โดยในปี 2558
คณะกรรมการบริษัทมีมติให้คงวิสัยทัศน์และพันธกิจไว้เช่นเดิม

1.2 การเปลี่ยนแปลงและพัฒนาการที่สำคัญ

บริษัท พรีเมียร์ โพรดักส์ จำกัด (มหาชน) ก่อตั้งขึ้นเมื่อวันที่ 2 ธันวาคม 2518
เพื่อประกอบธุรกิจผลิต และจัดจำหน่ายผลิตภัณฑ์เพื่อสิ่งแวดล้อม โดยเริ่มต้นจากการผลิต
และจัดจำหน่ายผลิตภัณฑ์ถังบำบัดน้ำเสีย ภายใต้ตราสินค้า “SATS”
ซึ่งจัดเป็นผู้ผลิตและผู้จัดจำหน่ายรายแรกและรายเดียวในประเทศที่ผลิตและจัดจำหน่ายให้แก่ผู้บริโภคทั่วไป
ภายใต้เทคโนโลยีจาก Matsushita Electric Works, Ltd. ประเทศญี่ปุ่น
บริษัทประสบความสำเร็จอย่างต่อเนื่องในด้านการตลาดจนทำให้ผลิตภัณฑ์ของบริษัทเป็นที่รู้จักอย่างแพร่หลายและเป็นที่มาของการเรียกถังบำบัดน้ำเสียว่า
“ถังแซทส์” มาจนกระทั่งถึงปัจจุบัน
ต่อมาได้ขยายขอบเขตการดำเนินธุรกิจครอบคลุมกลุ่มผลิตภัณฑ์เพื่อสิ่งแวดล้อมด้านระบบบำบัดน้ำเสียและระบบสำรองน้ำรวมทั้งกลุ่มผลิตภัณฑ์วัสดุก่อสร้างและอุตสาหกรรม
ปัจจุบันบริษัทถือเป็นหนึ่งในผู้นำในธุรกิจกลุ่มผลิตภัณฑ์เพื่อสิ่งแวดล้อมด้านระบบบำบัดน้ำเสียและระบบสำรองน้ำ
และเป็นหนึ่งในผู้นำการผลิตและจัดจำหน่ายผลิตภัณฑ์วัสดุก่อสร้างและอุตสาหกรรม
บริษัทมีที่ตั้งสำนักงานใหญ่อยู่ที่อาคารพรีเมียร์เพลซ เลขที่ 2 ซอยพรีเมียร์ 2 ถนนศรีนครินทร์
แขวงหนองบอน เขตประเวศ กรุงเทพมหานคร และมีโรงงานผลิตขนาดพื้นที่ประมาณ 46 ไร่
ตั้งอยู่ที่เขตอุตสาหกรรมกบินทร์บุรี ตำบลหนองกี่ อำเภอกบินทร์บุรี จังหวัดปราจีนบุรี

บริษัทมีบริษัทย่อยจำนวน 3 บริษัทได้แก่

1.  บริษัท พรีเมียร์ โฮม แอพพลายแอนซ์ จำกัด (PHA)

2.  บริษัท อินฟินิท กรีน จำกัด (IGC)

3.  บริษัท พีพี กรีน เอ็นเนอร์จี จำกัด (PPG) เดิมชื่อ บริษัท พีพี วินด์ เอ็นเนอร์จี จำกัด
    (PPW)

การเปลี่ยนแปลงและพัฒนาการที่สำคัญในรอบ 3 ปีที่ผ่านมา

ปี 2558

-   ในปี 2558 บริษัทได้มีนวัตกรรมใหม่ ได้แก่ ระบบแยกไขมันอัตโนมัติ (Auto Grease
    Remover) สามารถควบคุมการดักและระบายไขมันได้แบบอัตโนมัติ
    นอกจากนี้บริษัทยังได้พัฒนาผลิตภัณฑ์ใหม่ที่สอดคล้องกับความต้องการของตลาด เช่น
    ถังบำบัดน้ำเสียรุ่นแซทส์ พีอี (SATS PE) ที่เป็นถังบำบัดรุ่นแรกของบริษัท
    ซึ่งผลิตด้วยพลาสติกโพลีเอทิลีนตามความนิยมในตลาดปัจจุบัน
    ทั้งนี้บริษัทให้ความสำคัญกับการพัฒนาผลิตภัณฑ์ใหม่เป็นอย่างมากและมีแผนการลงทุนในอนาคตสำหรับกระบวนผลิตเพื่อรองรับการออกผลิตภัณฑ์ใหม่
    ทั้งระบบสำรองน้ำ และระบบบำบัดน้ำเสียอย่างต่อเนื่อง

-   บริษัทได้รับการประกาศรายชื่อ Thailand Sustainability Investment หรือรายชื่อ
    “หุ้นยั่งยืน” จากตลาดหลักทรัพย์แห่งประเทศไทย
    ซึ่งเป็นบริษัทที่สมัครเข้าร่วมตอบแบบประเมินความยั่งยืนและมีคะแนนผ่านเกณฑ์การประเมิน
    ความยั่งยืนตามตัวชี้วัด ESG (Environmental, Social, Governance: ESG)โดยเป็น
    1 ในจำนวน 7 บริษัท ในกลุ่มที่มีมูลค่าหลักทรัพย์ตามราคาตลาดไม่เกิน 3,000 ล้านบาท

-   บริษัทได้รับผลการประเมินระดับการพัฒนาความยั่งยืนเรื่อง Anti-Corruption
    ของบริษัทจดทะเบียนไทย ปี 2558 จากสถาบันไทยพัฒน์ ในระดับ 5 ซึ่งเป็นระดับที่สูงสุด
    แสดงให้เห็นถึงนโยบายที่ครอบคลุมถึงหุ้นส่วนทางธุรกิจ ที่ปรึกษา ตัวกลาง
    หรือตัวแทนในการดำเนินธุรกิจที่จะไม่มีส่วนเกี่ยวข้องกับการคอร์รัปชั่นในทุกรูปแบบ
    การดำเนินการผลักดันให้คู่ค้าในห่วงโซ่ธุรกิจดำเนินนโยบายและแนวปฏิบัติที่จะไม่มีส่วนเกี่ยวข้องกับการคอร์รัปชั่น
    ไม่ว่าด้วยการเรียก รับ และจ่ายสินบน
    รวมถึงการเปิดเผยข้อเท็จจริงเกี่ยวกับกรณีที่บริษัทและบริษัทย่อยถูกตรวจสอบหรืออยู่ระหว่างถูกตรวจสอบโดยหน่วยงานที่มีอำนาจหน้าที่ว่ามีการฝ่าฝืนกฎหมายในเรื่องเกี่ยวกับการคอร์รัปชั่น

-   บริษัทได้รับการประเมินคุณภาพการจัดการประชุมสามัญผู้ถือหุ้นประจำปี
    ภายใต้โครงการประเมินคุณภาพการจัดการประชุมสามัญผู้ถือหุ้น
    ซึ่งจัดโดยสมาคมส่งเสริมผู้ลงทุนไทย
    ร่วมกับตลาดหลักทรัพย์แห่งประเทศไทยและสำนักงานคณะกรรมการกำกับหลักทรัพย์และตลาดหลักทรัพย์
    โดยหลักเกณฑ์ที่ใช้ในการประเมินคุณภาพครอบคลุมขั้นตอนต่างๆ
    ในการจัดการประชุมผู้ถือหุ้นตั้งแต่ก่อนวันประชุม วันประชุม
    และภายหลังวันประชุมด้วยคะแนนเต็ม 100 คะแนน ต่อเนื่องตั้งแต่ปี 2557 - 2558

-   บริษัทได้รับรางวัลสถานประกอบการดีเด่นด้านแรงงานสัมพันธ์และสวัสดิการแรงงาน
    และได้รับการรับรองระบบงานและรับรางวัลสถานประกอบการดีเด่นด้านความปลอดภัย
    อาชีวอนามัยและสภาพแวดล้อมในการทำงานจากกระทรวงแรงงาน ต่อเนื่องกันเป็นเวลา 2 ปี
    ตั้งแต่ปี 2557-2558

-   บริษัทได้รับรางวัลโครงการพัฒนาโรงงานอุตสาหกรรมที่มีความรับผิดชอบต่อสังคมอย่างมีส่วนร่วม
    (CSR-DIW) ต่อเนื่องกัน ตั้งแต่ปี 2553 - 2558

-   บริษัทได้รับการรับรองมาตรฐานจัดการสิ่งแวดล้อม ISO 14001:2004 เมื่อวันที่ 9 มกราคม
    2558

-   บริษัทได้รับการรับรองว่าเป็นอุตสาหกรรมสีเขียวระดับที่ 4 วัฒนธรรมสีเขียว (Green
    Culture)
    ทุกคนในองค์กรให้ความร่วมมือร่วมใจดำเนินงานอย่างเป็นพันธมิตรกับสิ่งแวดล้อมในทุกด้านของการประกอบกิจการ
    จนกลายเป็นส่วนหนึ่งของวัฒนธรรมองค์กร

-   บริษัทได้ประกาศให้ปี 2558 เป็นปีแห่งการพัฒนาองค์กรสู่องค์กรนวัตกรรม (Innovation
    Company) เพื่อสร้างความยั่งยืนของธุรกิจ พนักงานและสังคมสิ่งแวดล้อม ภายใต้แนวคิด
    “คิดและสร้างสรรค์คุณภาพชีวิตและสิ่งแวดล้อมที่ยั่งยืน”
    ทั้งกระบวนการห่วงโซ่อุปทานธุรกิจของบริษัทสู่องค์กรสีเขียว
    โดยปรับปรุงกระบวนการทำงานเพื่อลดความสูญเปล่า
    พัฒนาการเพิ่มมูลค่าในผลิตภัณฑ์ควบคู่กับการพัฒนาศักยภาพของพนักงาน

-   บริษัทย่อย IGC ได้รับการรับรองจากกรมสวัสดิการและคุ้มครองแรงงาน
    ว่ามีระบบการจัดการด้านยาเสพติดในสถานประกอบกิจการ ตามโครงการโรงงานสีขาวระดับที่
    3

ปี 2557

-   บริษัทได้มีการพัฒนาผลิตภัณฑ์ใหม่ที่สอดคล้องกับความต้องการของตลาด เช่น
    ระบบบำบัดน้ำเสียแบบเติมอากาศ “BIOFil” ที่มีขนาดเล็ก ประหยัดพื้นที่ในการติดตั้ง
    และมีประสิทธิภาพสูง สามารถนำน้ำทิ้งที่ผ่านระบบกลับมาใช้ประโยชน์ได้
    สำหรับระบบสำรองน้ำมีการปรับปรุงผลิตภัณฑ์ให้เป็นไปตามความนิยมของตลาด ได้แก่
    ถังเก็บน้ำ “PP. Safe”

-   บริษัทได้รับการรับรองเป็นสมาชิกแนวร่วมปฏิบัติของภาคเอกชนไทยในการต่อต้านทุจริต
    จากคณะกรรมการแนวร่วมปฏิบัติของภาคเอกชนไทยในการต่อต้านการทุจริต เมื่อวันที่ 4
    เมษายน 2557 เพื่อรับรองว่าเป็นบริษัทที่มีนโยบายและระบบป้องกันการทุจริตคอร์รัปชั่น

-   บริษัทได้รับรางวัล Investors’ Choice Award ประจำปี 2557
    ซึ่งจัดขึ้นโดยสมาคมส่งเสริมผู้ลงทุนไทย
    ร่วมกับตลาดหลักทรัพย์แห่งประเทศไทยและสำนักงานคณะกรรมการกำกับหลักทรัพย์และตลาดหลักทรัพย์
    ภายใต้โครงการประเมินคุณภาพการจัดประชุมผู้ถือหุ้น
    โดยบริษัทได้รับคะแนนประเมินคุณภาพการจัดประชุมสามัญผู้ถือหุ้นประจำปี 100 คะแนนเต็ม
    ในปีแรกภายหลังจากที่ได้เข้าเป็นบริษัทจดทะเบียนในตลาดหลักทรัพย์แห่งประเทศไทย

-   บริษัทได้รับการคัดเลือกจากสถาบันไทยพัฒน์ในการจัดอันดับธุรกิจด้านพัฒนาความยั่งยืน
    มีการดำเนินการโดดเด่นด้านสิ่งแวดล้อมสังคมและธรรมาภิบาล (ESG100) บริษัทเป็น 1 ใน
    100 บริษัทที่ได้รับการคัดเลือกจากทั้งหมด 567 บริษัทในตลาดหลักทรัพย์แห่งประเทศไทย

-   บริษัทได้รับการรับรองมาตรฐานการบริหารจัดการด้านเอดส์ในสถานประกอบกิจการระดับทอง
    จากกรมสวัสดิการและคุ้มครองแรงงาน กระทรวงแรงงานและกรมควบคุมโรค
    กระทรวงสาธารณสุข

-   โรงไฟฟ้าทั้ง 3 แห่งที่ดำเนินการโดย IGC ได้การรับรองคุณภาพตามมาตรฐาน ISO 9001 :
    2008

-   เดือนมกราคม PPG (เดิมชื่อ PPW) เพิ่มทุนจดทะเบียนเป็น 5 ล้านบาท
    บริษัทซื้อหุ้นเพิ่มทุนและมีสัดส่วนการถือหุ้นใน PPW คิดเป็นร้อยละ 80.00

  ปี 2556

-   บริษัทได้มีการพัฒนาสินค้าระบบการนำน้ำกลับมาใช้ใหม่ “MaxFil”
    เป็นระบบกรองน้ำที่เหมาะกับอาคารขนาดกลางถึงขนาดใหญ่
    ตลอดจนโรงงานอุตสาหกรรมที่มีการใช้น้ำในปริมาณสูง และออกผลิตภัณฑ์ใหม่ถังสำรองน้ำ
    “Smart Tank” ให้เป็นไปตามความนิยมของตลาด
    และได้เพิ่มผลิตภัณฑ์ระบบผลิตไฟฟ้าด้วยพลังงานแสงอาทิตย์ที่ติดตั้งบนหลังคา (Solar
    Rooftop) โดยบริษัทเป็นผู้ออกแบบ ติดตั้ง วางระบบ และนำเข้าอุปกรณ์ของระบบ Solar
    Rooftop

-   บริษัทได้เข้าเป็นบริษัทจดทะเบียนในตลาดหลักทรัพย์แห่งประเทศไทยและเริ่มทำการซื้อขายหลักทรัพย์ได้ตั้งแต่
    วันที่ 14 กุมภาพันธ์ 2556 ด้วยทุนจดทะเบียนและชำระแล้ว 300 ล้านบาท

-   เดือนเมษายน IGC ได้เปิดดำเนินการโรงไฟฟ้าพลังงานแสงอาทิตย์ เพิ่มอีก 2
    แห่งด้วยกำลังการผลิตแห่งละ 5 เมกะวัตต์รวมเป็น 10 เมกะวัตต์ ตั้งอยู่ที่ตำบลชำผักแพว
    และ ตำบลห้วยแห้ง จังหวัดสระบุรี ทำให้ IGC เปิดดำเนินการโรงไฟฟ้าครบทั้ง 3 แห่ง
    มีกำลังการผลิตไฟฟ้ารวม 15 เมกะวัตต์ตั้งแต่เดือนเมษายน 2556

-   เดือนกันยายนบริษัทได้จดทะเบียนจัดตั้งบริษัทย่อย PPG (เดิมชื่อ PPW)
    เพื่อศึกษาความเป็นไปได้ในการประกอบธุรกิจผลิตไฟฟ้าพลังงานลม โดยมีทุนจดทะเบียน 1
    ล้านบาท

-   บริษัททะยอยลงทุนเพิ่มใน IGC โดย ณ วันที่ 31 ธันวาคม 2556 บริษัทถือหุ้นใน IGC
    คิดเป็นอัตราร้อยละ 75.60 ของทุนจดทะเบียนของ IGC จำนวน 600 ล้านบาท

-   บริษัทได้รับการรับรองมาตรฐานอุตสาหกรรมสีเขียว (Green Industry) ระดับ 3
    จากกระทรวงอุตสาหกรรมว่าด้วยการบริหารจัดการสิ่งแวดล้อมอย่างเป็นระบบ
    มีการติดตามประเมินผลและทบทวนเพื่อการพัฒนาอย่างต่อเนื่อง

1.3 โครงสร้างการถือหุ้นของกลุ่มบริษัท

โครงสร้างการถือหุ้นของบริษัท พรีเมียร์ โพรดักส์ จำกัด (มหาชน) และบริษัทย่อย ณ วันที่ 31
ธันวาคม 2558

โดยมีโครงสร้างการถือหุ้นและการประกอบธุรกิจของบริษัทย่อยดังนี้

1)  PHA ประกอบธุรกิจเป็นผู้จัดจำหน่ายเครื่องใช้ไฟฟ้าที่มีคุณสมบัติประหยัดพลังงาน
    ภายใต้ตราสินค้า “MIRAGE” ซึ่งเป็นตราสินค้าของ PHA เอง
    โดยเป็นการจัดจำหน่ายผ่านลูกค้าที่เป็นร้านค้าจำหน่ายเครื่องใช้ไฟฟ้าที่มีศักยภาพทั้งในประเทศ
    และประเทศในกลุ่มประชาคมเศรษฐกิจอาเซียน โดยบริษัทถือหุ้นใน PHA จำนวน 9,997
    หุ้นคิดเป็นร้อยละ 99.97 ของทุนจดทะเบียนของ PHA
    และเพื่อการบริหารให้มีประสิทธิภาพและลดต้นทุนการบริหารจัดการ
    บริษัทจึงโอนส่วนงานขายเครื่องใช้ไฟฟ้าของ PHA ไปรวมเป็นหน่วยงานของ PPP ตั้งแต่วันที่
    1 มกราคม 2559

2)  IGC เป็นผู้ผลิตไฟฟ้าจากพลังงานแสงอาทิตย์ซึ่งจัดอยู่ในประเภทผู้ผลิตไฟฟ้าเอกชนรายเล็กมาก
    (Very Small Power Producer หรือ VSPP)
    โดยมีสัญญาซื้อขายไฟฟ้ากับการไฟฟ้าส่วนภูมิภาค
    และได้รับการสนับสนุนจากโครงการสนับสนุนพลังงานทดแทนของสำนักงานนโยบายและพลังงาน
    กระทรวงพลังงาน โดยแหล่งรายได้หลักมาจากค่าไฟฟ้าและเงินส่วนเพิ่มราคารับซื้อไฟฟ้า
    (Adder) จากการไฟฟ้าส่วนภูมิภาค โดยบริษัทถือหุ้นใน IGC คิดเป็นสัดส่วนร้อยละ 75.60
    ของทุนจดทะเบียนของ IGC

3)  PPG เดิมชื่อ บริษัท พีพี วินด์ เอ็นเนอร์จี จำกัด ได้จัดตั้งขึ้นโดยมีวัตถุประสงค์
    เพื่อศึกษาความเป็นไปได้ในการประกอบธุรกิจผลิตไฟฟ้าพลังงานลม
    แต่ภายหลังเมื่อศึกษาความเป็นไปได้ของโครงการโรงไฟฟ้าพลังงานลมปรากฏว่าบริเวณที่จะจัดตั้งโครงการไม่สามารถรองรับการเชื่อมโยงระบบไฟฟ้าจากการไฟฟ้าได้ 
    จึงยุติการศึกษาโครงการดังกล่าว 
    อย่างไรก็ดีบริษัทยังมีวัตถุประสงค์เพื่อผลิตและจำหน่ายพลังไฟฟ้าจากพลังงานทดแทน
     และได้เปลี่ยนชื่อบริษัทเป็นบริษัท พีพี กรีน เอ็นเนอร์จี จำกัด PPG
    ตามมติพิเศษของที่ประชุมวิสามัญผู้ถือหุ้นครั้งที่ 1/2558 เมื่อวันที่ 2 พฤศจิกายน 2558
    บริษัทได้ดำเนินการยื่นจดทะเบียนเปลี่ยนชื่อบริษัทต่อกรมพัฒนาธุรกิจการค้าแล้วเมื่อวันที่ 12
    พฤศจิกายน 2558 โดยบริษัทถือหุ้นใน PPG คิดเป็นสัดส่วนร้อยละ 80.00 ของทุนจดทะเบียน
    PPG

1.4 ความสัมพันธ์กับกลุ่มธุรกิจของผู้ถือหุ้นใหญ่

บริษัทและบริษัทย่อยได้มีการว่าจ้างบริษัท พรีเมียร์ ฟิชชั่น แคปปิตอล จำกัด (PFC)
ซึ่งปัจจุบันเป็นผู้ถือหุ้นใหญ่ของบริษัท
ให้ดำเนินการด้านงานบริหารและงานสนับสนุนแก่บริษัทและบริษัทย่อย
ตามสัญญาว่าจ้างบริหารและให้คำปรึกษาธุรกิจ โดยขอบเขตการให้บริการของ PFC
ครอบคลุมงานด้านต่างๆ ได้แก่ งานด้านการบริหารและนโยบาย งานสนับสนุนด้านบัญชีและการเงิน
0ด้านการพัฒนาธุรกิจและการลงทุน ด้านระบบงานและข้อมูล
ด้านทรัพยากรบุคคลและงานประชาสัมพันธ์
การว่าจ้างดังกล่าวมีวัตถุประสงค์เพื่อเป็นการแยกงาน(outsourcing)
ด้านบริหารและงานสนับสนุนออกไปเพื่อใช้บริการจากหน่วยงานกลางของกลุ่มบริษัทพรีเมียร์
ซึ่งเป็นลักษณะของการรวมศูนย์และแบ่งรับภาระค่าใช้จ่ายร่วมกัน (sharing cost)
ตามขนาดและปริมาณธุรกรรมของแต่ละบริษัท
เพื่อลดค่าใช้จ่ายโดยรวมที่บริษัทจะต้องจัดหาบุคลากรที่เพิ่มขึ้น
เพื่อมารองรับงานสนับสนุนให้ครอบคลุมในทุกๆ ด้าน

อย่างไรก็ตาม การทำสัญญากับ PFC ดังกล่าว
ถือเป็นการทำรายการระหว่างกันกับบุคคลที่อาจมีความขัดแย้งทางผลประโยชน์กับบริษัท
ซึ่งบริษัทต้องปฏิบัติตามนโยบาย มาตรการ และขั้นตอนการทำรายการระหว่างกันอย่างเคร่งครัด
นอกจากนี้หาก PFC มีการเปลี่ยนแปลงรายละเอียดของสัญญา
หรือเงื่อนไขในการคิดค่าบริการกับบริษัทและบริษัทย่อย บริษัทจะนำรายละเอียด
และเงื่อนไขการเปลี่ยนแปลงดังกล่าวเข้าที่ประชุมคณะกรรมการตรวจสอบเพื่อพิจารณาและให้ความเห็นของความเหมาะสมของสัญญาที่เปลี่ยนแปลงไปทุกครั้งก่อนเข้าทำสัญญาใหม่

2.  ลักษณะการประกอบธุรกิจ

  โครงสร้างรายได้

  บริษัทและบริษัทย่อย มีการประกอบธุรกิจโดยแบ่งตามกลุ่มผลิตภัณฑ์เป็น 4 กลุ่มดังนี้

1. กลุ่มผลิตภัณฑ์เพื่อสิ่งแวดล้อม

2. กลุ่มผลิตภัณฑ์วัสดุก่อสร้างและอุตสาหกรรม

3. กลุ่มผลิตภัณฑ์เครื่องใช้ไฟฟ้าที่มีคุณสมบัติประหยัดพลังงาน

4. กลุ่มธุรกิจไฟฟ้าพลังงานสะอาด

+-------------+-----+------+------+------+------+------+------+-----+
| รายได้รวม    | ดำ  | %    | ปี    |      | ปี    |      | ปี    |     |
|             | เนิน |      | 2558 |      | 2557 |      | 2556 |     |
|             | การ | กา   |      |      |      |      |      |     |
|             | โดย | รถือห |      |      |      |      |      |     |
|             |     | ุ้นของ |      |      |      |      |      |     |
|             |     | บริษัท |      |      |      |      |      |     |
+=============+=====+======+======+======+======+======+======+=====+
|             |     |      | ล้า   | ร    | ล้า   | ร    | ล้า   | ร้อ  |
|             |     |      | นบาท | ้อยละ | นบาท | ้อยละ | นบาท | ยละ |
+-------------+-----+------+------+------+------+------+------+-----+
| 1.กลุ่มผลิตภัณฑ | บ   | -    | 84   | 5    | 86   | 4    | 71   | 47  |
| ์เพื่อสิ่งแวดล้อม | ริษัท |      | 6.40 | 5.90 | 4.07 | 9.84 | 7.49 | .19 |
+-------------+-----+------+------+------+------+------+------+-----+
| 2.กลุ่มผลิตภัณ  | บ   | -    | 27   | 1    | 43   | 2    | 40   | 26  |
| ฑ์วัสดุก่อสร้างแ | ริษัท |      | 1.60 | 7.94 | 9.16 | 5.33 | 5.34 | .67 |
| ละอุตสาหกรรม |     |      |      |      |      |      |      |     |
+-------------+-----+------+------+------+------+------+------+-----+
| 3.กลุ่มผลิตภ   | PHA | 9    | 9    | 6.28 | 12   | 7.07 | 16   | 10  |
| ัณฑ์เครื่องใช้ไฟ |     | 9.97 | 5.12 |      | 2.54 |      | 6.95 | .98 |
| ฟ้าที่มีคุณสมบัติป |     |      |      |      |      |      |      |     |
| ระหยัดพลังงาน |     |      |      |      |      |      |      |     |
+-------------+-----+------+------+------+------+------+------+-----+
| 4.          | IGC | 7    | 28   | 1    | 28   | 1    | 22   | 14  |
| กลุ่มธุรกิจไฟฟ้า |     | 5.60 | 1.86 | 8.61 | 8.37 | 6.64 | 0.00 | .47 |
|             |     |      |      |      |      |      |      |     |
| พลังงานสะอาด |     |      |      |      |      |      |      |     |
| *           |     |      |      |      |      |      |      |     |
+-------------+-----+------+------+------+------+------+------+-----+
| รวม         |     |      | 1,49 | 9    | 1,71 | 9    | 1,50 | 99  |
| รายได้จากการ |     |      | 4.98 | 8.73 | 4.14 | 8.88 | 9.78 | .31 |
| ขายและบริการ |     |      |      |      |      |      |      |     |
+-------------+-----+------+------+------+------+------+------+-----+
| - รายได้อื่น   |     |      | 1    | 1.27 | 1    | 1.12 | 1    | 0   |
| ^(#)        |     |      | 9.24 |      | 9.47 |      | 0.55 | .69 |
+-------------+-----+------+------+------+------+------+------+-----+
| รายได้รวม    |     |      | 1,51 | 10   | 1,73 | 10   | 1,52 | 100 |
|             |     |      | 4.22 | 0.00 | 3.61 | 0.00 | 0.33 | .00 |
+-------------+-----+------+------+------+------+------+------+-----+

หมายเหตุ : * รายได้จากการขายและบริการของกลุ่มธุรกิจไฟฟ้าพลังงานสะอาด
คำนวณรวมรายได้จากเงินส่วนเพิ่มค่าไฟฟ้า (Adder)

^(#) รายได้อื่นประกอบด้วย รายได้ค่าเช่า ดอกเบี้ยรับ ฯลฯ

ลักษณะการประกอบธุรกิจแต่ละกลุ่มผลิตภัณฑ์

1. กลุ่มผลิตภัณฑ์เพื่อสิ่งแวดล้อม และกลุ่มผลิตภัณฑ์วัสดุก่อสร้างและอุตสาหกรรม

1.1 ลักษณะผลิตภัณฑ์หรือบริการ

กลุ่มผลิตภัณฑ์เพื่อสิ่งแวดล้อม

บริษัทเป็นผู้ออกแบบ ผลิต นำเข้า จัดจำหน่ายสินค้าและบริการ ผลิตภัณฑ์เพื่อสิ่งแวดล้อม
โดยแบ่งประเภทของผลิตภัณฑ์หลักๆ ดังนี้

-   ระบบบำบัดน้ำเสีย

ปัจจุบันวัสดุที่ใช้ในการผลิตถังบำบัดน้ำเสียโดยทั่วไปมีด้วยกัน 2 ชนิด ได้แก่
ไฟเบอร์กลาสและวัสดุพลาสติกโพลีเอทิลีน
บริษัทเป็นผู้นำในการผลิตและจัดจำหน่ายระบบบำบัดน้ำเสียที่ผลิตจากวัสดุประเภทไฟเบอร์กลาส
ทั้งนี้ผลิตภัณฑ์ถังบำบัดน้ำเสียของบริษัทผลิตภายใต้หลายตราสินค้าของบริษัท เช่น แซทส์ (SATS)
แอโรวีล (AEROWHEEL) แอโรแมกซ์ (AEROMAX) อีโค่แท้งค์ (ECO TANK) และ ไบโอฟิล
(BIOFil) เป็นต้น ซึ่งเป็นที่นิยมและยอมรับกันอย่างกว้างขวางในด้านคุณภาพ
ความทนทานและความหลากหลายของผลิตภัณฑ์ที่สามารถตอบสนองความต้องการที่แตกต่างกันของกลุ่มลูกค้าได้เป็นอย่างดี
สำหรับถังบำบัดน้ำเสียของบริษัทมีทั้งระบบเติมอากาศและระบบไม่เติมอากาศ
โดยผลิตภัณฑ์ระบบบำบัดน้ำเสียของบริษัทแบ่งตามการใช้งานเป็น 2 ประเภท ดังนี้

-   ระบบบำบัดน้ำเสียสำหรับบ้านพักอาศัย เช่น ถังแซทส์ (SATS) ถังอีโค่แท้งค์ (ECO TANK)
    ถังดักไขมันพี.พี.

-   ระบบบำบัดน้ำเสียสำหรับอาคารขนาดกลางถึงใหญ่ และโรงงานอุตสาหกรรม ได้แก่
    ถังแอโรวีล (AEROWHEEL) ถังแอโรแมกซ์ (AEROMAX) ถังซูเปอร์แซทส์ (SUPERSATS)
    และถังดักไขมัน พี.พี.

ในปี 2558 บริษัทได้พัฒนาผลิตภัณฑ์ใหม่ที่สอดคล้องกับความต้องการของตลาด ได้แก่

-   ระบบแยกไขมันอัตโนมัติ (Auto Grease Remover)
    สามารถควบคุมการดักและระบายไขมันได้แบบอัตโนมัติ

-   ถังบำบัดน้ำเสียรุ่นแซทส์ พีอี (SATS PE) ที่เป็นถังบำบัดรุ่นแรกของบริษัท
    ซึ่งผลิตด้วยพลาสติกโพลีเอทิลีน ตามความนิยมในตลาดปัจจุบัน

-   อุปกรณ์สำหรับระบบน้ำและน้ำเสีย

-   บริษัทเป็นผู้จัดจำหน่ายอุปกรณ์สำหรับระบบน้ำและน้ำเสีย ได้แก่
    อุปกรณ์ปั๊มน้ำเสียและเครื่องเติมอากาศซูรูมิ (TSURUMI) เครื่องเติมอากาศแอร์เพียว (AIR
    PURE) เครื่องเติมอากาศฟลุ๊คส์ (FUCHS) รวมถึงอุปกรณ์สำหรับการปรับปรุงคุณภาพน้ำ

-   ระบบสำรองน้ำ

บริษัทเป็นผู้ผลิตและจัดจำหน่ายถังเก็บน้ำซึ่งผลิตจากไฟเบอร์กลาสและพลาสติกโพลีเอทิลีน
ภายใต้ตราสินค้า “PP” ถังเก็บน้ำของบริษัทสามารถแบ่งตามขนาดได้ 2 ประเภท คือ

-   ถังเก็บน้ำทั่วไปโดยมีขนาดความจุตั้งแต่ 500 – 4,000 ลิตร
    ซึ่งเหมาะสำหรับบ้านเรือนที่อยู่อาศัย รวมถึงอาคารต่างๆ และ

-   ถังเก็บน้ำขนาดใหญ่โดยมีขนาดความจุตั้งแต่ 5,000 – 100,000 ลิตร
    ซึ่งเหมาะสำหรับอาคารหรือโรงงานต่างๆ

-   ระบบนำน้ำกลับมาใช้ใหม่

บริษัทเป็นผู้ออกแบบ ผลิตและจำหน่ายผลิตภัณฑ์ที่นำน้ำที่ผ่านการบำบัดกลับมาใช้ใหม่
ซึ่งเป็นระบบกรองน้ำที่เหมาะกับอาคารขนาดกลางถึงขนาดใหญ่
ตลอดจนโรงงานอุตสาหกรรมที่มีการใช้น้ำในปริมาณสูง ได้แก่ ผลิตภัณฑ์ MaxFil

-   ระบบบำบัดอากาศเสีย

บริษัทเป็นผู้ออกแบบ ผลิตและจัดจำหน่ายผลิตภัณฑ์ระบบกรองอากาศ และระบบบำบัดกลิ่น ได้แก่
สครับเบอร์ (Scrubber) ไบโอ สครับเบอร์ (Bio Scrubber)

-   การให้บริการดูแลระบบน้ำและระบบบำบัดน้ำเสีย

บริษัทให้บริการ รับออกแบบ ปรับปรุง แนะนำ และดูแลจัดการระบบน้ำและระบบบำบัดน้ำเสีย
ทั้งขนาดเล็กและขนาดใหญ่ของอาคารประเภทต่างๆ แบบครบวงจร
โดยผู้เชี่ยวชาญเฉพาะด้านให้แก่ลูกค้าอย่างมีประสิทธิภาพสูงสุด โดยมีประเภทการให้บริการดังนี้

-   การให้บริการระบบบำบัดน้ำเสียขนาดเล็ก

-   การให้บริการระบบบำบัดน้ำเสียขนาดใหญ่

-   การให้บริการซ่อมอุปกรณ์สำหรับระบบน้ำและน้ำเสียทุกชนิด

-   การให้บริการการวิเคราะห์คุณภาพน้ำเสีย

กลุ่มผลิตภัณฑ์วัสดุก่อสร้าง และอุตสาหกรรม

บริษัทดำเนินธุรกิจเป็นผู้ผลิต ผู้จัดจำหน่ายผลิตภัณฑ์
รวมไปถึงการออกแบบและติดตั้งวัสดุก่อสร้างและอุตสาหกรรมที่ทำจากซีเมนต์เสริมใยแก้ว
พลาสติกเสริมใยแก้ว วัสดุอะครีลิคเสริมใยแก้ว และผลิตภัณฑ์เหล็กขึ้นรูป
ระบบผลิตไฟฟ้าด้วยพลังงานแสงอาทิตย์ที่ติดตั้งบนหลังคา (Solar rooftop)
รวมถึงการผลิตผลิตภัณฑ์ตามความต้องการของลูกค้า และผลิตภัณฑ์สำหรับงานโครงการ
โดยสามารถแบ่งประเภทของแต่ละผลิตภัณฑ์ได้ดังนี้

-   ผนังเบาสำเร็จรูป บัวประดับ และวัสดุตกแต่งสำหรับงานสถาปัตยกรรมอาคาร

บริษัทเป็นผู้ผลิตและจำหน่ายวัสดุอาคาร
ที่ผลิตจากวัสดุซีเมนต์เสริมใยแก้วที่สามารถตอบสนองต่อการออกแบบได้ตามจินตนาการของสถาปนิก
ในรูปแบบลักษณะที่ซับซ้อนยากแก่การผลิตและติดตั้งได้โดยวัสดุทั่วไปในท้องตลาด
วัสดุซีเมนต์เสริมใยแก้ว มีน้ำหนักเบาแต่มีความทนทานและทนต่อทุกสภาพภูมิอากาศ
สามารถนำมาออกแบบใช้ในเกือบทุกอาคาร ตอบสนองต่อรูปแบบทั้งอาคารย้อนยุคและทันสมัย
มีความเหมาะสมต่อการนำไปออกแบบปรับปรุงอาคารเก่าที่ต้องการลดภาระน้ำหนักบรรทุกของโครงสร้างอาคารเก่าและมีความรวดเร็วในการผลิตและติดตั้งใช้งาน

-   ระบบผนังกันเสียง

บริษัทเป็นผู้ผลิตและจัดจำหน่ายระบบผนังกันเสียง
โดยได้รับการสนับสนุนและถ่ายทอดเทคโนโลยีด้านการควบคุมเสียงและออกแบบระบบผนังกันเสียงจากบริษัท
ASAHI BUILDING-WALL CO., LTD ประเทศญี่ปุ่น
โดยผลิตภัณฑ์ระบบควบคุมเสียงผลิตจากหลากหลายวัสดุ ได้แก่ ซีเมนต์เสริมใยแก้ว
พลาสติกเสริมใยแก้ว เหล็กขึ้นรูป อะครีลิค เป็นต้น
ทั้งนี้ผลิตภัณฑ์ระบบผนังกันเสียงสามารถออกแบบโดยใช้หลักการควบคุมเสียงรบกวน
การลดระดับเสียงรบกวน ด้วยการสะท้อน กระจายเสียง และดูดซับเสียง
โดยมีประสิทธิภาพในการลดระดับเสียงรบกวนจากแหล่งกำเนิดเสียงและลดระดับเสียงรบกวนในจุดรับผลกระทบจากเสียง
โดยออกแบบให้สามารถใช้กับโครงการในระบบจราจร
โรงงานอุตสาหกรรมและโครงการอาคารที่พักอาศัย

-   หลังคาและผนังเหล็กขึ้นรูปสำหรับอาคารและโรงงาน

บริษัทเป็นผู้จำหน่ายและให้บริการติดตั้งระบบหลังคาและผนังเหล็กขึ้นรูป
ผลิตภัณฑ์หลังคาและผนังเหล็กขึ้นรูป
ถูกออกแบบเพื่อให้เหมาะสมกับการใช้งานในอาคารโรงงานที่ต้องการความรวดเร็วในการก่อสร้าง
และลดปัญหาการรั่วซึมจากรอยต่อ มีน้ำหนักเบา ลดค่าใช้จ่ายโครงสร้างหลังคา
ผลิตภัณฑ์มีคุณภาพได้มาตรฐานผลิตภัณฑ์อุตสาหกรรม (มอก.)
ผลิตจากวัสดุเหล็กที่มีคุณภาพสูงและได้รับการเคลือบด้วยวัสดุเคลือบและสีที่มีความทนต่อทุกสภาพอากาศ
โดยมีหลายรูปทรงเพื่อรองรับและตอบสนองต่อรูปแบบอาคารที่หลากหลาย

-   อ่างอาบน้ำ และอุปกรณ์สำหรับห้องน้ำ

บริษัทให้บริการรับออกแบบ ผลิต นำเข้าและจำหน่าย ผลิตภัณฑ์ที่เกี่ยวกับห้องน้ำ ได้แก่ อ่างอาบน้ำ
อ่างล้างหน้า ห้องน้ำสำเร็จรูป ชั้นวางของ ผนังนวดตัว ถาดอาบน้ำ ผนังและพื้นห้องน้ำ
โดยใช้วัสดุที่มีคุณภาพสูง ได้แก่ วัสดุอะครีลิคและวัสดุไฟเบอร์กลาส

-   ท่อทนต่อสารเคมี ถังบรรจุสารเคมี และอุปกรณ์ทนต่อสารเคมี

บริษัทให้ความสำคัญกับคุณภาพชีวิตและสิ่งแวดล้อม โดยคำนึงถึงคุณภาพของผลิตภัณฑ์ ท่อ ถัง
และอุปกรณ์ที่ถูกผลิตด้วยพลาสติกเสริมใยแก้ว
โดยเลือกใช้วัสดุที่มีคุณภาพสูงและทนต่อการกัดกร่อนจากสารเคมีที่สัมผัสและบรรจุ
และยังเหมาะสมกับการใช้ในงานอุตสาหรรมได้อย่างปลอดภัย

ท่อทนต่อสารเคมี ถังบรรจุสารเคมี และอุปกรณ์ทนต่อสารเคมี ได้ถูกออกแบบ
ทดสอบตามหลักวิศวกรรมและผลิตด้วยเครื่องจักรที่ทันสมัยด้วยระบบ Auto Spray และ Filament
Winding โดยให้บริการ ออกแบบ แนะนำ ผลิตและจำหน่ายทั้งในประเทศและต่างประเทศ

-   ผลิตภัณฑ์ระบบผลิตไฟฟ้าด้วยพลังงานแสงอาทิตย์ที่ติดตั้งบนหลังคา (Solar rooftop)

บริษัทเป็นผู้ให้บริการสำรวจ ออกแบบ ติดตั้ง และวางระบบ
ผลิตภัณฑ์ระบบผลิตไฟฟ้าด้วยพลังงานแสงอาทิตย์ที่ติดตั้งบนหลังคา (Solar rooftop)
และยังเป็นตัวแทนจำหน่ายผลิตภัณฑ์ อุปกรณ์ต่างๆ ของระบบผลิตไฟฟ้าด้วยพลังงานแสงอาทิตย์
(Solar PV System) จากผู้ผลิตที่มีชื่อเสียงอันดับต้นๆ ของโลก อาทิ แผงโซล่าเซลล์ REC
จากประเทศนอร์เวย์ JINKO จากประเทศจีน เครื่องแปลงกระแสไฟฟ้ากระแสตรงเป็นกระแสสลับ
SMA จากประเทศเยอรมนี อุปกรณ์จับยึดแผงโซล่าเซลล์ (Mounting Structures)
แบตเตอรี่สำหรับการจัดเก็บพลังงานไฟฟ้า (Solar Battery)
จากระบบผลิตไฟฟ้าด้วยพลังงานแสงอาทิตย์ เพื่อนำมาใช้ในการติดตั้งให้กับลูกค้าโครงการของบริษัท
และเพื่อการจำหน่ายให้ผู้ซื้อทั่วไป

1.2 การตลาดและภาวะการแข่งขัน

  1.2.1 กลยุทธ์การแข่งขันและทิศทางการดำเนินงาน

บริษัทมุ่งเน้นปรับปรุงและพัฒนาการบริหารจัดการภายในให้มีประสิทธิภาพ
ควบคู่ไปกับการพัฒนาบุคลากร รวมถึงการจัดการองค์ความรู้ (Knowledge Management)
อย่างต่อเนื่อง เพื่อเป็นแนวทางในการพัฒนาและส่งเสริมให้เกิดการต่อยอดและสร้างนวัตกรรม
โดยคำนึงถึงความต้องการของลูกค้าเป็นสำคัญและให้คุณค่ากับผู้มีส่วนได้เสียในทุกๆ ด้านของธุรกิจ
โดยมุ่งตอบสนองและรับมือกับการเปลี่ยนแปลงของลูกค้าและตลาดได้รวดเร็ว
การวางแผนไปสู่อนาคต โดยมุ่งเน้นไปที่การร่วมมือระหว่างบริษัท คู่ค้าและพันธมิตรทางธุรกิจ
รวมไปถึงพัฒนากระบวนการทำงานที่มีประสิทธิภาพเพิ่มขึ้นเพื่อการเติบโตอย่างยั่งยืน

กลยุทธ์และทิศทางการดำเนินงาน ที่บริษัทนำมาใช้ แบ่งออกเป็น 5 ด้าน ได้แก่

-   ด้านธุรกิจ

บริษัทได้ให้ความสำคัญกับการเปลี่ยนแปลงพฤติกรรมของลูกค้า
เพื่อนำมาวางแผนและปรับเปลี่ยนแผนงานให้เหมาะสมกับสถานการณ์
ทั้งนี้บริษัทได้เน้นการเติบโตของยอดขาย การเพิ่มส่วนแบ่งการตลาดของสินค้าเดิม
และวางตลาดผลิตภัณฑ์ใหม่ๆเข้าสู่ตลาดอย่างต่อเนื่อง รวมถึงขยายตลาดไปยังภูมิภาค
ตามทิศทางแนวโน้มการเติบโตที่มีการกระจายตัวไปยังภูมิภาค การค้าชายแดน
รวมถึงการเพิ่มช่องทางการจำหน่ายในต่างประเทศ เพื่อให้มีการกระจายรายได้จากแหล่งต่างๆ
นอกจากนี้ บริษัทยังมีการพัฒนาสินค้าเพื่อให้มีราคาที่แข่งขันได้
สร้างความแตกต่างจากผลิตภัณฑ์ในท้องตลาด
การสร้างกิจกรรมส่งเสริมการขายต่างๆผ่านช่องทางเดิมและช่องทางใหม่ๆ
รวมถึงการศึกษารูปแบบทางธุรกิจที่อาจเปลี่ยนแปลงไปตามแนวโน้มของสังคมและลูกค้า

นอกจากนี้ บริษัทยังมีการพัฒนาธุรกิจ ผลิตภัณฑ์และบริการร่วมกับผู้ผลิต
ผู้จัดจำหน่ายทั้งในและต่างประเทศเพื่อให้ได้สินค้าที่มีคุณภาพ
ราคาที่เหมาะสมกับภาวะเศรษฐกิจและกำลังซื้อของลูกค้ากลุ่มเป้าหมาย
สามารถแข่งขันได้รวมไปถึงการศึกษารูปแบบธุรกิจใหม่ๆ กับคู่ค้า

-   ด้านการบริหารความสัมพันธ์กับลูกค้า

บริษัทได้มีการศึกษาพฤติกรรมผู้บริโภคผ่านโครงการบริหารลูกค้าสัมพันธ์ (Customer
Relationship Management) ที่ทางบริษัทได้จัดทำอย่างต่อเนื่องเป็นประจำทุกปี
เพื่อติดตามความเปลี่ยนแปลงของลูกค้ากลุ่มเป้าหมายและคู่แข่งอย่างใกล้ชิด
และนำมาวิเคราะห์เพื่อหาจุดอ่อน จุดแข็ง
และโอกาสในการพัฒนาปรับปรุงการบริหารลูกค้าสัมพันธ์ผ่านกระบวนการต่างๆ
ที่สอดรับกับความต้องการของลูกค้ากลุ่มเป้าหมาย

-   ด้านการจัดการภายใน

บริษัทได้มีการปรับปรุงการบริหารงานภายในอย่างต่อเนื่อง เพื่อเพิ่มความสามารถในการแข่งขัน
เพิ่มประสิทธิภาพการทำงาน ลดความซ้ำซ้อน ลดต้นทุน
และนำไปสู่การสร้างโอกาสใหม่ๆในการดำเนินงาน ทั้งนี้บริษัทมีการจัดตั้งคณะกรรมการข้ามสายงาน
อาทิ
คณะกรรมการพิจารณาสินเชื่อซึ่งมีการประชุมและติดตามหนี้ที่มีปัญหาอย่างสม่ำเสมอและควบคุมลูกหนี้ให้อยู่ในเกณฑ์ที่เหมาะสม
คณะทำงานด้านผลิตภัณฑ์เพื่อให้ทันกับสถานการณ์ภายนอก

-   ด้านการจัดการบุคลากร

บริษัทเน้นการเพิ่มขีดความสามารถขององค์กร
ด้วยการสร้างและพัฒนาบุคลากรเพื่อรองรับการเติบโตของธุรกิจ
ทั้งนี้สินค้าและบริการของบริษัทอาศัยองค์ความรู้และความชำนาญทางด้านเทคโนโลยี
วิทยาศาสตร์และวิศวกรรมศาสตร์
บริษัทจึงเน้นการฝึกอบรมอย่างสม่ำเสมอเพื่อพัฒนาขีดความสามารถ (Competency)
ให้เกิดการฝึกฝนจนเกิดความชำนาญ (Best Practice) ผ่านการจัดการองค์ความรู้
(Knowledge Management) การสร้างองค์กรแห่งการเรียนรู้ (Learning Organization)
ทั้งนี้เป็นแนวทางที่บริษัทดำเนินการอย่างต่อเนื่อง
เพื่อให้สินค้าและบริการเป็นที่ต้องการของลูกค้าและมีขีดความสามารถในการแข่งขัน

-   ด้านนวัตกรรม

การจัดการความรู้และการสร้างนวัตกรรมเป็นส่วนสำคัญต่อการพัฒนาธุรกิจ สินค้า
และบริการในระยะยาว เพื่อสร้างความได้เปรียบในการแข่งขันและทำให้ธุรกิจเติบโตอย่างยั่งยืน
พนักงานและองค์กรจึงมีการผลักดันโครงการส่งเสริมการสร้างนวัตกรรมขึ้นภายในองค์กร
โดยร่วมมือกับสำนักงานนวัตกรรมแห่งชาติ (National Innovation Agency)
พัฒนากระบวนการจัดการนวัตกรรม เพื่อกระตุ้นให้เกิดการค้นคว้า ความคิดสร้างสรรค์
เพื่อให้ได้ผลิตภัณฑ์ใหม่ๆ ที่เป็นที่ต้องการของตลาด
โดยเน้นการสร้างมูลค่าเพิ่มจากผลิตภัณฑ์เดิมและการค้นคว้าหานวัตกรรมที่เป็นประโยชน์ต่อการพัฒนาผลิตภัณฑ์ใหม่

  1.2.2 แนวโน้มอุตสาหกรรม

จากการเป็นกลุ่มผลิตภัณฑ์ที่แปรผันและได้รับผลกระทบโดยตรงจากภาคธุรกิจอสังหาริมทรัพย์
ทั้งในส่วนของอสังหาริมทรัพย์เพื่อการอยู่อาศัย อาคารเพื่อการพาณิชย์ อุตสาหกรรม
และสาธาณูปโภคขั้นพื้นฐาน
ดังนั้นแนวโน้มอุตสาหกรรมจึงเป็นไปในทิศทางเดียวกับภาคธุรกิจอสังหาริมทรัพย์และอุตสาหกรรมการก่อสร้างของประเทศในภาพรวม

สถานการณ์ของภาคธุรกิจอสังหาริมทรัพย์และอุตสาหกรรมการก่อสร้าง ในปี 2558
อยู่ในภาวะชะลอตัวลงตลอดทั้งปี โดยพื้นที่รับอนุญาตก่อสร้างรวมทั้งประเทศซึ่งประกอบด้วยที่อยู่อาศัย
อาคารพาณิชย์ อุตสาหกรรมและอื่นๆ มีพื้นที่ลดลงถึง 11.5% ซึ่งเป็นการลดลงติดต่อกันเป็นปีที่ 3
แสดงถึงภาวะการถดถอยของอุตสาหกรรมก่อสร้างอย่างรุนแรง
อีกทั้งยังเป็นไปในทิศทางเดียวกับปริมาณการใช้ปูนซีเมนต์ คอนกรีต และเหล็กเส้น
ซึ่งเป็นวัสดุหลักในอุตสาหกรรมก่อสร้าง ที่มีปริมาณการใช้ลดลงระหว่าง 0.8% – 5.3%
ส่งผลกระทบต่อตลาดของผลิตภัณฑ์กลุ่มสิ่งแวดล้อมและวัสดุก่อสร้างให้มีขนาดเล็กลง
ทำให้เกิดภาวะการแข่งขันรุนแรงยิ่งขึ้นตลอดทั้งปี เนื่องจากกำลังการผลิตคงเหลือเพิ่มขึ้น
โดยแนวโน้มอุตสาหกรรมเป็นการใช้กลยุทธ์ด้านราคาในการรักษายอดขายและส่วนแบ่งการตลาดของแต่ละบริษัทไว้

ในช่วงเดือนตุลาคม คณะรัฐมนตรีได้อนุมัติมาตรการกระตุ้นเศรษฐกิจภาคอสังหาริมทรัพย์
เพื่อช่วยบรรเทาภาระค่าใช้จ่ายของผู้ซื้อที่อยู่อาศัยในกลุ่มผู้มีรายได้น้อย
และช่วยบรรเทาผลกระทบในภาคธุรกิจอสังหาริมทรัพย์
ด้วยมาตรการผ่อนปรนเรื่องการอนุมัติสินเชื่อที่อยู่อาศัย
มาตรการลดค่าธรรมเนียมในการทำธุรกรรมการซื้อที่อยู่อาศัย
และการหักลดหย่อนภาษีเงินได้บุคคลธรรมดา สำหรับที่อยู่อาศัยที่มีราคาไม่เกิน 3 ล้านบาท
แต่เป็นมาตรการระยะสั้น 6 เดือนเท่านั้น ซึ่งส่งผลดีช่วยให้ตลาดอสังหาริมทรัพย์มีการปรับสมดุล
เนื่องจากปัจจุบันตลาดอสังหาริมทรัพย์มีจำนวนที่อยู่อาศัยคงค้างเหลือขายสะสมเป็นจำนวนมาก
โดยมาตรการดังกล่าวคาดว่าไม่ได้สร้างผลกระทบเชิงบวกต่ออุตสาหกรรมก่อสร้างและผลิตภัณฑ์ของบริษัท
เนื่องจากเป็นการระบายที่อยู่อาศัยคงค้างเหลือขายของผู้ประกอบการอสังหาริมทรัพย์และมาตรการมีระยะเวลาจำกัดและดำเนินการในช่วงปลายปีเท่านั้น

ด้านการลงทุนในโครงสร้างพื้นฐานด้านคมนาคม ภายใต้แผนปฏิบัติการระยะเร่งด่วนของภาครัฐ
ยังต้องรอความชัดเจนของโครงการด้านเงินลงทุนและระยะเวลาที่จะเริ่มดำเนินการ
ซึ่งโครงการต่างๆ มีแนวโน้มที่ล่าช้ากว่าแผนงาน ทั้งนี้โครงการต่างๆ
ที่มีการประมูลงานและดำเนินการก่อสร้างไปแล้ว พบว่าส่วนใหญ่ล่าช้ากว่าแผนงาน
ตลอดจนโครงการที่รอเปิดประมูลก็ล่าช้ากว่าแผนปฏิบัติการที่กำหนดไว้
ส่งผลต่อการชะลอการลงทุนของภาคธุรกิจอสังหาริมทรัพย์ ที่อาศัยการเปิดตัวโครงการใหม่ๆ
ตามเส้นทางโครงสร้างพื้นฐานด้านคมนาคม
ซึ่งคาดว่าทำให้กลุ่มผลิตภัณฑ์วัสดุก่อสร้างยังอยู่ในภาวะซบเซาไปถึงปี 2559
ทั้งนี้คาดว่าหากภาครัฐได้ประมูลโครงการต่างๆ
ตามแผนงานตลาดวัสดุก่อสร้างก็มีแนวโน้มที่จะขยายตัวได้ดีในระยะต่อไป

1.2.3 ภาวะการแข่งขัน

บริษัทถือเป็นหนึ่งในผู้นำการผลิตและจัดจำหน่ายในผลิตภัณฑ์เพื่อสิ่งแวดล้อม วัสดุก่อสร้าง
อุตสาหกรรมและพลังงานสะอาด
ซึ่งเป็นสินค้าและบริการที่ต้องอาศัยความรู้และความเชี่ยวชาญทางด้านวิศวกรรม
โดยบริษัทมีขีดความสามารถในการแข่งขันหลายด้าน ทั้งความเชี่ยวชาญของบุคคลากร การผลิต
คุณภาพของผลิตภัณฑ์ การส่งมอบที่ทันเวลา สินค้ามีความหลากหลายและการให้บริการที่ครบวงจร
ซึ่งมุ่งเน้นในการทำตลาดระดับกลางถึงระดับบนของกลุ่มพัฒนาอสังหาริมทรัพย์ประเภทต่างๆ เช่น
บ้านพัก คอนโดมิเนียม โรงแรม ห้างสรรพสินค้า โรงงานอุตสาหกรรม
ตลอดจนโครงการสาธารณูปโภคของภาครัฐ ทั้งนี้บริษัทได้เริ่ม
ทำการตลาดถังบำบัดน้ำเสียที่ผลิตด้วยพลาสติกโพลีเอทิลีน สำหรับโครงการที่อยู่อาศัยแนวราบ
เนื่องจากเล็งเห็นว่าเป็นตลาดที่มีขนาดใหญ่
และสอดคล้องกับแนวโน้มของตลาดอุตสาหกรรมอสังหาริมทรัพย์แนวราบที่ใช้กลยุทธ์ด้านราคาในการดำเนินธุรกิจ

จากภาวะการชะลอตัวลงของพื้นที่รับอนุญาตก่อสร้างรวมทั้งประเทศที่ลดลงต่อเนื่องเป็นเวลา 3 ปี
ติดต่อกัน ทำให้สถานการณ์การแข่งขันทางการตลาด
มีสภาวะการแข่งขันรุนแรงมากขึ้นเมื่อเทียบกับปีที่ผ่านมา
เนื่องจากอุปสงค์ลดลงจากภาวะการชะลอตัวของภาคธุรกิจอสังหาริมทรัพย์และอุตสาหกรรม
ทั้งนี้ส่งผลให้ตลาดผลิตภัณฑ์วัสดุก่อสร้างมีขนาดเล็กลง
จึงเกิดการแข่งขันด้านราคาเพื่อรักษายอดขายและส่วนแบ่งทางการตลาด
ส่งผลให้บริษัทมียอดขายลดลง
อย่างไรก็ตามบริษัทได้พยายามบริหารจัดการทั้งขบวนการให้มีประสิทธิภาพ
โดยมีมาตรการเชิงรุกและรับให้เหมาะสมกับสถานการณ์และสภาพตลาดในแต่ละพื้นที่
เพื่อรักษาขีดความสามารถในการแข่งขัน

สำหรับผลิตภัณฑ์ระบบผลิตไฟฟ้าด้วยพลังงานแสงอาทิตย์ที่ติดตั้งบนหลังคา (Solar Rooftop) ในปี
2558 เริ่มมีการแข่งขันสูงมากขึ้นจากปีก่อนๆ จากการเพิ่มขึ้นของผู้ประกอบการรายใหม่ๆ
ที่มุ่งเน้นการทำธุรกิจรับงานโครงการต่างๆ จากนโยบายของภาครัฐ
โดยเฉพาะอย่างยิ่งโครงการรับซื้อไฟฟ้าจากบ้านที่อยู่อาศัยที่ติดตั้งระบบผลิตไฟฟ้าด้วยพลังงานแสงอาทิตย์ที่ติดตั้งบนหลังคา
(Solar Rooftop) เพื่อการขายไฟฟ้าแก่การไฟฟ้าส่วนภูมิภาค โดยมีขนาดโครงการรับซื้อไฟฟ้า
จำนวนรวม 200 เมกะวัตต์
ในภาพรวมของอุตสาหกรรมผลจากโครงการดังกล่าวทำให้เกิดผู้ประกอบการรายใหม่เพิ่มมากขึ้น
ทำให้มีการแข่งขันที่สูงมากขึ้น แต่ด้วยการดำเนินงานในขั้นตอนต่างๆ ที่เกี่ยวข้องกับโครงการ
มีระเบียบกฎเกณฑ์ ข้อบังคับที่เกี่ยวข้องจำนวนมากที่ต้องปฏิบัติ มีผลให้ลูกค้า
ผู้สนใจบางส่วนมีการเปลี่ยนใจชะลอโครงการหรือยกเลิกโครงการ
อย่างไรก็ตามเนื่องจากทิศทางตามแผนธุรกิจของบริษัทไม่ได้มุ่งเน้นเพียงแค่รับงานลูกค้าโครงการภาครัฐเท่านั้น
แต่ยังมุ่งเน้นให้บริการ
ทั้งการจำหน่ายอุปกรณ์ของระบบผลิตไฟฟ้าด้วยพลังงานแสงอาทิตย์ที่ติดตั้งบนหลังคา
และการทำงานโครงการกับกลุ่มลูกค้าภาคเอกชน กลุ่มผู้รับเหมางานติดตั้งระบบ Solar Rooftop
กลุ่มลูกค้าที่เป็นบ้านที่อยู่อาศัย อาคารพาณิชย์ต่างๆ กลุ่มโรงงานอุตสาหกรรม
อาคารคลังสินค้าที่มีวัตถุประสงค์หลักในการใช้ผลิตภัณฑ์นี้เพื่อช่วยลดค่าไฟฟ้าของอาคารในปัจจุบันและในระยะยาวที่ค่าไฟฟ้าอาจจะปรับตัวสูงขึ้นตามต้นทุนการจัดหาพลังงานไฟฟ้าของประเทศ
อีกทั้งเป็นการสร้างภาพลักษณ์ที่ดีให้กับอาคารของตน
จึงทำให้ได้รับการตอบรับที่ดีจากกลุ่มลูกค้าเป้าหมายดังกล่าว
อีกทั้งบริษัทเน้นการจำหน่ายผลิตภัณฑ์คุณภาพสูงในระดับราคาที่เหมาะสม พร้อมบริการหลังการขาย
และมุ่งทำการขาย
การตลาดกับกลุ่มลูกค้าที่พิจารณาเรื่องของคุณภาพงานเป็นหลักทำให้การแข่งขันในกลุ่มลูกค้ากลุ่มนี้ยังไม่สูงมากนักเมื่อเทียบกับกลุ่มลูกค้าระดับกลางและล่างที่เน้นด้านราคาเป็นหลัก

  1.2.4 กลุ่มลูกค้าเป้าหมาย

กลุ่มลูกค้าของบริษัทสามารถแยกออกได้เป็น 4 กลุ่มหลัก ได้แก่ 1) อาคารที่พักอาศัย หมู่บ้านจัดสรร
2) โรงงานอุตสาหกรรม 3) อาคารขนาดใหญ่ โรงแรม ห้างสรรพสินค้าและกลุ่มคอมมูนิตี้มอลล์
และ 4) โครงการก่อสร้างระบบสาธารณูปโภค โดยกลุ่มลูกค้าเป้าหมายประเภทอาคารขนาดใหญ่
โรงแรม ห้างสรรพสินค้าและกลุ่มคอมมูนิตี้มอลล์มีสัดส่วนมากที่สุด รองลงมาได้แก่
กลุ่มโรงงานอุตสาหกรรม กลุ่มอาคารที่พักอาศัย หมู่บ้านจัดสรร
กลุ่มโครงการก่อสร้างระบบสาธารณูปโภค ตามลำดับ

นอกจากนี้บริษัทมีนโยบายที่จะขยายการส่งออกไปยังต่างประเทศ เช่น กัมพูชา ลาว เมียนมาร์
เวียดนาม สิงคโปร์ จีน ญี่ปุ่น ออสเตรเลีย เป็นต้น โดยการเข้าร่วมงานแสดงสินค้าในต่างประเทศ
การแต่งตั้งตัวแทนจำหน่าย การแสวงหาโอกาสในการลงทุนในต่างประเทศ
เนื่องจากเล็งเห็นโอกาสจากการที่ประเทศเหล่านี้เริ่มตระหนักถึงปัญหาสิ่งแวดล้อมโดยเฉพาะปัญหาในด้านมลพิษทางน้ำเพิ่มขึ้น
ตลอดจนการขยายตัวของภาคอสังหาริมทรัพย์ และภาคอุตสาหกรรม
ซึ่งมีโอกาสทางการตลาดอีกมากมาย

  1.2.5 การจำหน่ายและช่องทางการจัดจำหน่าย

สำหรับช่องทางการจัดจำหน่ายในประเทศของบริษัทสามารถแบ่งได้เป็น 2 ช่องทาง ได้แก่

  (1) การขายให้กับลูกค้าเจ้าของโครงการ ผู้รับเหมา และลูกค้าทั่วไป

บริษัทจะเน้นขายให้แก่เจ้าของโครงการ ทั้งโครงการภาครัฐ เช่น โครงการรถไฟฟ้าสายสีต่างๆ
และโครงการภาคเอกชน เช่น โครงการหมู่บ้านจัดสรร โครงการก่อสร้างอาคาร โรงงานต่างๆ
หรือขายตรงผ่านผู้รับเหมาหรือสถาปนิก ซึ่งเป็นผู้กำหนดลักษณะสินค้าที่ใช้ในโครงการ
สำหรับกลยุทธ์การจัดจำหน่ายแบบการขายตรงประกอบด้วย การใช้พนักงานขาย
การจัดตั้งสำนักงานขาย และการจัดงานนิทรรศการ/สื่อสิ่งพิมพ์/เว็บไซต์ของบริษัท

  (2) การขายผ่านตัวแทนจำหน่าย

สำหรับการขายในประเทศ ตัวแทนจำหน่ายของบริษัทจะเป็นร้านขายวัสดุก่อสร้างในประเทศ
ซึ่งมีทั้งในกรุงเทพมหานครและต่างจังหวัด
ตัวแทนจำหน่ายของบริษัทมีความสัมพันธ์ที่ดีกับบริษัทมาอย่างยาวนาน
นอกจากนี้บริษัทยังมีการจำหน่ายไปยังตัวแทนจำหน่ายในต่างประเทศอีกด้วย
ทั้งนี้บริษัทมีการพิจารณาคัดเลือกตัวแทนจำหน่าย
โดยพิจารณาจากการดำเนินธุรกิจขายวัสดุก่อสร้างและประปา และมีหน้าร้านและตั้งอยู่ในทำเลที่ดี
ตลอดจนมีฐานะทางการเงินที่ดี

สำหรับการจัดจำหน่ายในต่างประเทศ บริษัทได้แต่งตั้งตัวแทนจำหน่ายสินค้า
การขายผ่านผู้ผลิตในต่างประเทศ โดยการจำหน่ายสินค้าทั้งในตราสินค้าของบริษัทเอง
และเป็นผู้รับจ้างผลิตสินค้าในตราสินค้าของผู้ว่าจ้าง

1.3 การจัดหาผลิตภัณฑ์หรือบริการ

  1.3.1 การจัดหาวัตถุดิบและผลิตภัณฑ์

จากนโยบายในการดำเนินธุรกิจของบริษัท ที่ให้ความสำคัญต่อคุณภาพของสินค้า
บริษัทจึงได้จัดตั้งคณะทำงานบริหารห่วงโซ่อุปทานเข้ามาดูแลและบริหารจัดการกระบวนการตั้งแต่ความต้องการของลูกค้า
การจัดซื้อ การผลิต จนถึงการส่งมอบ การจัดซื้อวัตถุดิบของบริษัทจะมุ่งเน้นด้านคุณภาพ ราคา
ระยะเวลาในการส่งมอบ ซึ่งโดยปกติจะจัดซื้อภายในประเทศ
แต่จะมีวัตถุดิบและผลิตภัณฑ์บางรายการที่ต้องนำเข้าจากต่างประเทศ เช่น
อุปกรณ์ระบบน้ำและระบบน้ำเสีย ทั้งนี้ในการสั่งซื้อวัตถุดิบ ฝ่ายจัดซื้อ
ฝ่ายขายและฝ่ายผลิตจะมีการประชุมเพื่อรับรู้ความต้องการ
และวางแผนการจัดหาวัตถุดิบและผลิตภัณฑ์ ส่งผลให้ที่ผ่านมา
บริษัทไม่ประสบปัญหาด้านการขาดแคลนวัตถุดิบ

ในส่วนของนโยบายการคัดเลือกผู้ส่งมอบวัตถุดิบและผลิตภัณฑ์นั้น
มีการกำหนดให้ผู้ส่งมอบต้องขึ้นทะเบียนและคุณภาพต้องผ่านการทดสอบและได้มาตรฐานตามที่บริษัทต้องการ
ทั้งนี้บริษัทจะเน้นพิจารณาคัดเลือกผู้ส่งมอบที่ได้รับการรับรองมาตรฐานการจัดการด้านคุณภาพ เช่น
ISO 9001 :2008 ISO 14001:2004 มาตรฐานอุตสาหกรรมสีเขียว (Green Industry)
เพื่อเป็นการรับประกันในเบื้องต้นว่าผู้ส่งมอบได้มีการผลิตสินค้าที่มีคุณภาพและมีการจัดการปัญหาสิ่งแวดล้อมที่ดี
รวมถึงการเข้าไปทำการตรวจเยี่ยมเพื่อประเมินสถานประกอบการของผู้ส่งมอบ
เพื่อให้มั่นใจว่าคุณภาพของวัตถุดิบและผลิตภัณฑ์ที่บริษัทสั่งซื้อยังคงได้มาตรฐานตามที่บริษัทต้องการ
นอกจากนี้บริษัทยังมีการบริหารความเสี่ยงเรื่องจำนวนผู้ส่งมอบน้อยราย
โดยเพิ่มจำนวนผู้ส่งมอบที่ได้คุณภาพตามที่บริษัทกำหนดข้างต้น
เพื่อให้มั่นใจว่าบริษัทจะได้รับมอบวัตถุดิบและผลิตภัณฑ์ที่มีคุณภาพในระยะเวลาที่กำหนด

วัตถุดิบหลักและผลิตภัณฑ์ที่ใช้ในกระบวนการผลิตและจำหน่ายของบริษัท ได้แก่ เรซิ่น ใยแก้ว
เม็ดพลาสติกโพลีเอทิลีน อุปกรณ์บำบัดน้ำเสีย ปูนซีเมนต์ อะครีลิค

1.3.2 ผลกระทบต่อสิ่งแวดล้อม

บริษัทได้มีการดำเนินการด้านสิ่งแวดล้อม โดยมีนโยบายที่มีความมุ่งมั่นให้พนักงานทุกคน ทุกระดับ
ตลอดจนผู้ส่งมอบหรือผู้รับเหมาช่วง
มีความตระหนักและรับผิดชอบต่อสังคมและสิ่งแวดล้อมให้มีการใช้พลังงานและทรัพยากรอย่างประหยัด
สร้างคุณค่าและเกิดประโยชน์สูงสุด
รวมถึงการป้องกันการเกิดผลกระทบต่อสิ่งแวดล้อมจากกระบวนการทำงานในทุกขั้นตอน
โดยการนำระบบการจัดการสิ่งแวดล้อม มาใช้ในการดำเนินธุรกิจ
เป็นไปตามข้อกฎหมายและข้อกำหนดของกรมโรงงาน กระทรวงอุตสาหกรรมอย่างเคร่งครัด

บริษัทได้ตระหนักถึงผลกระทบต่อสิ่งแวดล้อมที่เกิดจากกระบวนการผลิต และได้มีการดำเนินการและ
มาตรการควบคุมในด้านสิ่งแวดล้อมตามข้อกำหนดอย่างเป็นระบบอย่างต่อเนื่อง
ตั้งแต่ต้นกระบวนการถึงการนำเศษวัสดุทิ้งจากกระบวนการ อาทิ
การลดวัสดุเศษจากการผลิตและการนำกลับมาใช้ใหม่ช่วยลดปริมาณเศษวัสดุทิ้งจากกระบวนการผลิต
โดยกากของเสียและสิ่งปฏิกูลหรือวัสดุที่ไม่ใช้แล้วทางบริษัทได้ว่าจ้างบริษัท เบตเตอร์เวิลด์ กรีน
จำกัด (มหาชน) ซึ่งได้รับอนุญาตจากกรมโรงงานอุตสาหกรรมเป็นผู้ดำเนินการ
การนำน้ำเสียภายในโรงงานกลับมาผ่านกระบวนการบำบัดและนำกลับมาหมุนเวียนใช้ใหม่โดยไม่มีน้ำเสียโรงงานปล่อยสู่แหล่งน้ำสาธารณะ
เพื่อช่วยลดการใช้น้ำและเป็นการช่วยอนุรักษ์ทรัพยากรน้ำอีกด้วย ในด้านการประหยัดพลังงานไฟฟ้า
บริษัทได้มีการดำเนินการจัดการพลังงานตามกฎกระทรวง 2551 ร่วมกับกรมพัฒนาพลังงานทดแทน
และอนุรักษ์พลังงาน กระทรวงพลังงาน
บริษัทได้ทำการติดตั้งระบบผลิตไฟฟ้าด้วยพลังงานแสงอาทิตย์ที่ติดตั้งบนหลังคา ขนาด 10 กิโลวัตต์
และได้ดำเนินการปรับปรุงอุปกรณ์และเปลี่ยนหลอดไฟฟ้าที่ใช้ในโรงงานผลิตเป็นหลอดไฟชนิด LED
ซึ่งมีประสิทธิภาพในด้านอายุการใช้งานที่ยาวนานและประหยัดไฟมากกว่าหลอดนีออนฟลูออเรสเซนต์ทั่วไป

บริษัทตระหนักและให้ความสำคัญในเรื่องสิ่งแวดล้อมอย่างยิ่ง
จึงมุ่งเน้นดำเนินการให้บริษัทต้องเป็นองค์กรสีเขียว (Green Organization)
และจากการกำหนดแนวทางการบริหารจัดการและผลกระทบด้านสิ่งแวดล้อมอย่างเข้มงวด
ส่งผลให้ในปี 2558 บริษัทได้รับการรับรองมาตรฐานการจัดการสิ่งแวดล้อม ISO 14001 : 2004
และมาตรฐานอุตสาหกรรมสีเขียว (Green Industry) ระดับที่ 4 จากกระทรวงอุตสาหกรรม
โดยเป็นโรงงานที่มีการบริหารงานที่ได้มุ่งเน้นระบบสีเขียวอย่างต่อเนื่อง นอกจากนี้ทางบริษัท
ยังได้รับรางวัล CSR-DIW Award
โครงการพัฒนาโรงงานอุตสาหกรรมให้มีความรับผิดชอบต่อสังคมอย่างมีส่วนร่วมจากกรมโรงงานอุตสาหกรรมตั้งแต่ปี
2553 จนถึงปัจจุบัน

1.4 งานที่ยังไม่ได้ส่งมอบ

  - ไม่มี –

2. กลุ่มผลิตภัณฑ์เครื่องใช้ไฟฟ้าที่มีคุณสมบัติประหยัดพลังงาน

2.1 ลักษณะผลิตภัณฑ์หรือบริการ

บริษัทย่อย PHA เป็นผู้จัดจำหน่ายผลิตภัณฑ์เครื่องใช้ไฟฟ้าที่มีคุณสมบัติประหยัดพลังงาน
ภายใต้ตราสินค้า MIRAGE ซึ่งในปี 2559
บริษัทได้รับโอนกลุ่มผลิตภัณฑ์เครื่องใช้ไฟฟ้าที่มีคุณสมบัติประหยัดพลังงานมาเป็นหน่วยงานหนึ่งของบริษัท
โดยมีผลิตภัณฑ์ประเภทต่างๆ ดังนี้

-   ตู้แช่เย็น ตู้แช่แข็ง ตู้แช่ไวน์

-   ตู้เย็นมินิบาร์

-   ตู้ทำน้ำร้อน - น้ำเย็น

-   เตาแก๊สพร้อมเตาอบตั้งพื้น

-   ตู้แช่เค้ก

-   หลอดไฟ LED

2.2 การตลาดและภาวะการแข่งขัน

2.2.1 กลยุทธ์การแข่งขันและทิศทางการดำเนินงาน

ผลิตภัณฑ์เครื่องใช้ไฟฟ้าที่มีคุณสมบัติประหยัดพลังงาน ได้เน้นนโยบายการแข่งขันตลาดเชิงรุก
เพื่อรองรับการเติบโตของธุรกิจอย่างยั่งยืน โดยให้ความสำคัญกับทั้งคุณภาพของตัวผลิตภัณฑ์
และความพึงพอใจด้านการบริการ จึงเพิ่มร้านค้าตัวแทน
และศูนย์บริการให้ครอบคลุมพื้นที่กลุ่มเป้าหมายมากขึ้น
พร้อมกันนี้ยังมีการจัดฝึกอบรมช่างบริการของร้านค้าตัวแทนจำหน่าย
เพื่อให้ลูกค้าได้รับบริการที่ดีและมีมาตรฐานนอกจากนี้ยังได้นำระบบการบริหารความสัมพันธ์กับลูกค้า
(Customer Relationship Management - CRM) มาใช้เพื่อเก็บข้อมูล
พฤติกรรมการบริโภคของลูกค้า แล้วนำมาวิเคราะห์
ซึ่งช่วยให้เพิ่มขีดความสามารถในการให้บริการลูกค้าได้ดีขึ้น
รวมถึงทำให้เกิดประโยชน์ในด้านการพัฒนาผลิตภัณฑ์ใหม่ๆ ได้ตรงตามความต้องการของลูกค้า

ในปี 2558 ได้เพิ่มผลิตภัณฑ์ใหม่ เป็นหลอดไฟ LED มีคุณสมบัติประหยัดพลังงาน
ซึ่งสอดคล้องกับนโยบายภาครัฐที่ได้มีการรณรงค์ประชาสัมพันธ์ให้ผู้บริโภคหันมาใช้หลอดไฟ LED
มากขึ้นเพื่อเป็นการประหยัดพลังงาน
โดยได้วางช่องทางการจัดจำหน่ายร่วมกับสินค้าที่ขายอยู่ในปัจจุบัน

2.2.2 แนวโน้มอุตสาหกรรม

ด้วยผลกระทบจากรายจ่ายภาคครัวเรือนในระหว่างปี 2558
ที่ยังมีข้อจำกัดจากแนวโน้มการฟื้นตัวอย่างล่าช้าของราคาสินค้าเกษตร
ประกอบกับสถานการณ์ภัยแล้งที่เกิดขึ้นอย่างกว้างขวางทั่วประเทศและคาดว่าจะยาวนานต่อไปจนถึงปี
2559 ปัจจัยต่างๆ เหล่านี้ส่งผลให้กำลังซื้อในประเทศชะลอตัว ผู้บริโภคมีความระมัดระวังมากขึ้น
มีผลกระทบต่อยอดจำหน่ายของอุตสาหกรรมเครื่องใช้ไฟฟ้าภาคครัวเรือนลดลงด้วยเช่นกัน
สำหรับแนวโน้มในปี 2559 คาดว่าเศรษฐกิจไทยจะขยายตัว ร้อยละ 2.8% – 3.8%
จากปัจจัยบวกต่างๆ เช่น การฟื้นตัวของเศรษฐกิจโลกและราคาส่งออก
มาตรการการกระตุ้นเศรษฐกิจที่ออกมาบรรเทาความเดือดร้อนของผู้มีรายได้น้อยและเกษตรกรที่ได้รับผลกระทบจากราคาสินค้าเกษตรตกต่ำ
เช่น มาตรการส่งเสริมความเป็นอยู่ของประชาชนผู้มีรายได้น้อย ระดับหมู่บ้านและระดับตำบล
โครงการสร้างความเข้มแข็งให้เกษตรกรชาวสวนยาง
ซึ่งจะส่งผลดีต่ออุตสาหกรรมเครื่องใช้ไฟฟ้าด้วยเช่นกัน
อีกทั้งอุตสาหกรรมเครื่องใช้ไฟฟ้าประหยัดพลังงาน
มีปัจจัยสนับสนุนจากภาครัฐตามแผนอนุรักษ์พลังงาน 20 ปี ดังนี้

1. ภาคบังคับด้วยกฎหมาย ได้แก่ พรบ. การส่งเสริมอนุรักษ์พลังงาน พ.ศ. 2550
และการกำหนดมาตรฐานขั้นต่ำ และฉลากประสิทธิภาพพลังงาน

2. ภาคการสนับสนุนและส่งเสริม ที่สำคัญ คือ
การให้เงินอุดหนุนเพื่อชดเชยผลประหยัดพลังงานที่ตรวจพิสูจน์หรือประเมินได้ (Standard Offer
Program หรือ SOP) รวมถึงจะเน้นมาตรการที่ทำให้เกิดการเปลี่ยนแปลงทิศทางตลาด (Market
Transformation) และพฤติกรรมของผู้ใช้พลังงาน
โดยการบังคับให้ติดฉลากแสดงประสิทธิภาพพลังงานของอุปกรณ์เครื่องใช้และอาคาร

ตามแผนอนุรักษ์พลังงาน 20 ปีข้างต้น การบังคับด้วยกฎระเบียบ
และมาตรการเพื่อสนับสนุนประชาชนและผู้ใช้ไฟฟ้าในทุกภาคส่วนมุ่งเน้นการใช้เครื่องใช้ไฟฟ้าที่มีคุณสมบัติการประหยัดพลังงานมากขึ้น
จากนโยบายดังกล่าวจะเป็นปัจจัยบวก และส่งผลดีต่อผลิตภัณฑ์ MIRAGE

2.2.3 ภาวะการแข่งขัน

จากสภาวะเศรษฐกิจที่ชะลอตัวและการใช้จ่ายภาคครัวเรือนมีกำลังซื้อที่ลดลง
ทำให้การจำหน่ายเครื่องใช้ไฟฟ้าประหยัดพลังงานมีการแข่งขันสูง โดยมีคู่แข่งที่สำคัญ ได้แก่ บริษัท
ซันเด้น อินเตอร์คูล (ประเทศไทย) จำกัด (มหาชน) (SANDEN) บริษัท ซิงเกอร์ ประเทศไทย
จำกัด (มหาชน) (SINGER) บริษัท ลัคกี้สตาร์ เซลส์ จำกัด (POWER COOL) บริษัท เดอะคูล
จำกัด (THE COOL) อย่างไรก็ตามภายใต้ภาวะการแข่งขันปัจจุบันจึงต้องเน้นสินค้าที่มีคุณภาพ
และบริการที่ดี รวดเร็ว รวมถึงการสร้างความสัมพันธ์อันดีกับร้านค้าตัวแทนจำหน่ายอย่างสม่ำเสมอ

2.2.4 กลุ่มลูกค้าเป้าหมายและช่องทางการจัดจำหน่าย

ผลิตภัณฑ์เครื่องใช้ไฟฟ้าที่ประหยัดพลังงานเป็นผลิตภัณฑ์เชิงพาณิชย์ ดังนั้น
กลุ่มเป้าหมายจะเป็นผู้ประกอบการพาณิชย์ เช่น ร้านค้าปลีก ร้านค้าส่ง ร้านสะดวกซื้อ ร้านอาหาร
โรงแรม และรีสอร์ท โดยผ่านช่องทางการจัดจำหน่ายทั้งในและต่างประเทศ ดังนี้

1. ช่องทางการจัดจำหน่ายในประเทศ ผ่านทางร้านค้าตัวแทนจำหน่าย (Traditional Trade)
ได้แก่ ร้านเครื่องใช้ไฟฟ้า ร้านขายเครื่องเย็น ซึ่งมีจำนวนกว่า 300 ร้านค้า
รวมถึงค้าปลีกสมัยใหม่ (Modern Trade) ได้แก่ Power Buy

2. ช่องทางการจำหน่ายต่างประเทศโดยผ่านตัวแทนจำหน่ายต่างประเทศ
ตลาดที่สำคัญได้แก่ประเทศในประชาคมเศรษฐกิจอาเซียน (AEC) เช่น สปป.ลาว
และประเทศกัมพูชา

3. ช่องทางการจัดจำหน่ายออนไลน์ ได้แก่ การจัดจำหน่ายผ่านทางเว็บไซต์ LAZADA
ซึ่งได้เริ่มในปี 2558

3.  การจัดหาวัตถุดิบและผลิตภัณฑ์

การสั่งซื้อสินค้า เน้นสั่งซื้อจากผู้ผลิตในประเทศที่มีความเชี่ยวชาญและได้คุณภาพมาตรฐาน ISO
9001:2008 ที่น่าเชื่อถือมาอย่างยาวนานในการผลิต
ผลิตภัณฑ์เครื่องใช้ไฟฟ้าที่มีคุณสมบัติประหยัดพลังงาน ลักษณะ OEM (Original Equipment
Manufacturer) กล่าวคือผู้ผลิตจะผลิตสินค้าภายใต้ตราสินค้า “MIRAGE” โดยผู้ผลิตหลักได้แก่
บริษัท พานาโซนิค แอ็พไลแอนซ์ โคลด์เชน (ประเทศไทย) จำกัด สินค้าที่ผลิตได้แก่ ตู้แช่เย็น
ตู้แช่แข็ง และตู้แช่ไวน์ โดยปกติจะจัดส่งประมาณการผลิตให้กับผู้ผลิตทุก 3
เดือนและยืนยันการสั่งผลิตทุก 2 เดือน เพื่อให้ผู้ผลิตมีเวลาเพียงพอในการจัดหาวัตถุดิบ
วางแผนผลิต และผลิตได้ทันเวลา ส่วนการจัดจ้างนั้น สามารถยืนยันราคาซื้อล่วงหน้าได้ถึงหนึ่งปี
ดังนั้นจึงสามารถป้องกันความเสี่ยงจากการผันผวนของต้นทุนผลิตได้อย่างมีประสิทธิภาพ

ในด้านการรับประกันสินค้า ผู้ผลิตสินค้ามีข้อตกลงจะเป็นผู้รับผิดชอบในการรับประกันสินค้า ทั้งนี้
เงื่อนไขและระยะเวลาการรับประกัน จะขึ้นอยู่กับสินค้าที่ลูกค้าได้ซื้อไป
และมีระบบทะเบียนประวัติสินค้าเพื่ออ้างอิงถึงระยะเวลารับประกัน

2.4 งานที่ยังไม่ได้ส่งมอบ

- ไม่มี –

3. ธุรกิจไฟฟ้าพลังงานสะอาด

3.1 ลักษณะผลิตภัณฑ์หรือบริการ

บริษัทย่อย IGC ดำเนินธุรกิจไฟฟ้าพลังงานแสงอาทิตย์
เป็นผู้ผลิตไฟฟ้าจากพลังงานแสงอาทิตย์ซึ่งจัดอยู่ในประเภทผู้ผลิตไฟฟ้าเอกชนรายเล็กมาก (VSPP)
โดยมีสัญญาซื้อขายไฟฟ้ากับการไฟฟ้าส่วนภูมิภาค (กฟภ.)
โดยแหล่งรายได้หลักของบริษัทจะมาจากค่าไฟฟ้า และส่วนเพิ่มราคารับซื้อไฟฟ้าจำนวน 8
บาทต่อหน่วยเป็นเวลา 10 ปี สำหรับโรงไฟฟ้าทั้ง 3
แห่งนับจากวันเริ่มต้นเปิดดำเนินการเชิงพาณิชย์ (“COD”) โดยในปัจจุบัน IGC ได้ COD
สำหรับโรงไฟฟ้าพลังงานแสงอาทิตย์ 3 แห่ง ที่จังหวัดสระบุรีโดยครบถ้วนแล้ว

โรงไฟฟ้าแห่งที่ 1 ตั้งอยู่ที่ตำบลท่ามะปราง เปิดดำเนินการเชิงพาณิชย์เมื่อวันที่ 27 ธันวาคม 2553

โรงไฟฟ้าแห่งที่ 2 ตั้งอยู่ที่ตำบลชำผักแพว เปิดดำเนินการเชิงพาณิชย์เมื่อวันที่ 26 เมษายน 2556

โรงไฟฟ้าแห่งที่ 3 ตั้งอยู่ที่ตำบลห้วยแห้ง เปิดดำเนินการเชิงพาณิชย์เมื่อวันที่ 26 เมษายน 2556

โดยโรงไฟฟ้าทั้งสามแห่งได้ทำสัญญาซื้อขายไฟฟ้ากับการไฟฟ้าส่วนภูมิภาครวม 15 เมกะวัตต์

3.2 การตลาดและภาวะการแข่งขัน

ธุรกิจพลังงานไฟฟ้าพลังแสงอาทิตย์เป็นธุรกิจที่ทำสัญญาขายไฟฟ้ากับภาครัฐ
โดยภาครัฐรับซื้อไฟฟ้าทั้งหมดที่ผลิตได้และไม่เกินจำนวนตามสัญญา จึงไม่มีการแข่งขันกับบริษัทอื่นๆ
สำหรับแนวโน้มอุตสาหกรรมในปัจจุบัน ตามแผนพัฒนากำลังการผลิตไฟฟ้าของประเทศไทย
(Thailand Power Development Plan “PDP2015”)
ได้เน้นการเสริมความมั่นคงของระบบไฟฟ้า
ซึ่งการเพิ่มสัดส่วนการผลิตไฟฟ้าจากพลังงานหมุนเวียนก็เป็นหนึ่งในแผนดังกล่าว
โดยตามแผนพัฒนาพลังงานทดแทนและพลังงานทางเลือก (Alternative Energy Development
Plan “AEDP”) กำหนดให้เป้าหมายในปี 2579
มีกำลังการผลิตติดตั้งของการผลิตไฟฟ้าจากพลังงานทดและและพลังงานทางเลือกเท่ากับ 19,634
กิโลวัตต์ โดยมีสัดส่วนจากพลังงานแสงอาทิตย์มากที่สุดคือ 6,000 เมกะวัตต์
ซึ่งจากปัจจุบันมีเพียงประมาณ 1,298 เมกะวัตต์

ดังนั้น ตลาดโดยรวมของพลังงานทดแทนไม่ว่าจะเป็นพลังงานแสงอาทิตย์
และพลังงานสะอาดในรูปแบบอื่นๆ ก็ยังมีศักยภาพอัตราการเจริญเติบโต
และได้รับการสนับสนุนจากภาครัฐอย่างต่อเนื่อง
และก็เป็นทางเลือกในการเพิ่มสัดส่วนของพลังงานทดแทนและเป็นการกระจายความเสี่ยงจากภาครัฐในการพึ่งพาพลังงานในรูปแบบใดรูปแบบหนึ่งมากเกินไป
รวมถึงในส่วนของพลังงานแสงอาทิตย์ก็ได้รับการส่งเสริมและเปิดดำเนินการเพิ่มสูงขึ้นมาอย่างต่อเนื่อง

3.3 การจัดหาวัตถุดิบและผลิตภัณฑ์

มีการจัดหาวัตถุดิบ ประกอบด้วย

1. พื้นที่และทำเลที่ตั้ง IGC
จะเลือกทำเลที่ตั้งของโครงการบริเวณจังหวัดสระบุรีเป็นพื้นที่ที่มีความเข้มของแสงอยู่ในระดับสูงสุดแห่งหนึ่งของประเทศ
พื้นที่ติดถนนใหญ่ใกล้กับจุดเชื่อมต่อระบบไฟฟ้าของกฟภ.
อยู่ในที่สูงไม่มีประวัติน้ำท่วมและมีระบบป้องกันภัยธรรมชาติที่ได้มาตรฐาน
ซึ่งจะมีผลต่อผลตอบแทนของการลงทุนและระยะเวลาคืนทุนของโครงการ

2. การจัดหาอุปกรณ์ต่างๆ ในการก่อสร้างโรงไฟฟ้าพลังงานแสงอาทิตย์
มีส่วนประกอบหลักของโรงไฟฟ้าพลังงานแสงอาทิตย์ คือ
แผงโซลาร์เซลล์และเครื่องแปลงกระแสไฟฟ้า
โดยผู้จัดจำหน่ายอุปกรณ์ได้ให้การรับประกันสินค้าตลอดอายุการใช้งาน 25 ปี และ 10 ปี ตามลำดับ
รวมไปถึงยังมีการรับประกันด้านประสิทธิภาพการทำงานของแผงโซลาร์เซลล์ในช่วง 10 ปีแรก
โดยทางผู้จำหน่ายอุปกรณ์รับประกันประสิทธิภาพของแผงโซลาร์เซลล์โดยรวมที่ร้อยละ 90
และสำหรับช่วงหลังจากนั้นจนถึงปีที่ 25 อยู่ที่ร้อยละ 80

3.4 งานที่ยังไม่ได้ส่งมอบ

  - ไม่มี -

3.5 อื่นๆ

นอกจากนี้ IGC ยังได้รับสิทธิพิเศษทางภาษีภายใต้พระราชบัญญัติส่งเสริมการลงทุน พ.ศ.2520
โดยการอนุมัติของคณะกรรมการส่งเสริมการลงทุนสำหรับโรงไฟฟ้าทั้ง 3 แห่ง
โดยมีสิทธิประโยชน์ที่สำคัญคือ

(1)
ได้รับยกเว้นภาษีเงินได้นิติบุคคลสำหรับกำไรที่ได้รับการส่งเสริมการลงทุนเป็นระยะเวลาแปดปีนับตั้งแต่วันเริ่มมีรายได้จากการประกอบกิจการ

(2)
ได้รับลดหย่อนภาษีเงินได้นิติบุคคลสำหรับกำไรที่ได้รับการส่งเสริมการลงทุนข้างต้นในอัตราร้อยละห้าสิบของอัตราปกติเป็นระยะเวลา
ห้าปีนับตั้งแต่วันที่พ้นกำหนดระยะเวลาตามข้อ (1)

3. ปัจจัยความเสี่ยง

การบริหารความเสี่ยงเป็นกระบวนการที่ส่งเสริมให้บริษัทสามารถบรรลุวัตถุประสงค์และเป้าหมายนำไปสู่การสร้างคุณค่าสูงสุดให้กับผู้มีส่วนได้เสียของบริษัท
ทั้งยังช่วยให้บริษัทเติบโตอย่างมั่นคงและยั่งยืน
บริษัทจึงได้พัฒนาระบบการบริหารความเสี่ยงโดยนำกรอบข้อกำหนดของระบบการบริหารความเสี่ยง
ISO 31000 และ COSO ERM มาประยุกต์ใช้ในบริษัท

3.1 กรอบการบริหารความเสี่ยง

เพื่อให้บริษัทสามารถตอบสนองต่อสภาพแวดล้อมที่เปลี่ยนแปลงอย่างรวดเร็วได้ทันเวลา
สามารถแก้ไขสถานการณ์ก่อนปัญหาจะลุกลาม
รวมไปถึงการใช้ประโยชน์จากความเสี่ยงในการแสวงหาโอกาสทางธุรกิจใหม่ๆ
รวมถึงเพื่อให้การบริหารความเสี่ยงของบริษัทและบริษัทย่อยเป็นไปในทิศทางเดียวกัน
บริษัทจึงกำหนดกรอบการบริหารความเสี่ยงโดยเริ่มจากการกำหนดความเสี่ยง ประเมินความเสี่ยง
จัดทำตัวชี้วัด ระบบการติดตาม และการรายงานผล
มุ่งเน้นให้กระบวนการบริหารความเสี่ยงสนับสนุนให้บริษัทบรรลุเป้าหมายในกลยุทธ์และแผนงานต่างๆ
ได้เป็นอย่างดี

3.2 โครงสร้างการบริหารความเสี่ยง

การบริหารความเสี่ยงของบริษัท
มีการดำเนินการกำกับดูแลการบริหารความเสี่ยงโดยคณะกรรมการบริษัทผ่านคณะกรรมการตรวจสอบ
มีกรรมการผู้จัดการเป็นประธานคณะกรรมการบริหารความเสี่ยง เพื่อดูแล ให้การสนับสนุน
ติดตามการบริหารให้เกิดประสิทธิภาพและประสิทธิผลสูงสุด
บริษัทจึงจัดทำผังการบริหารความเสี่ยงระดับบริษัทและระดับหน่วยงานตามแผนภาพ

แผนภาพโครงสร้างการบริหารความเสี่ยง

บทบาท หน้าที่ และความรับผิดชอบของผู้รับผิดชอบการบริหารความเสี่ยง

คณะกรรมการบริษัท และคณะกรรมการตรวจสอบ
มีหน้าที่ส่งเสริมให้เกิดวัฒนธรรมการบริหารความเสี่ยงภายในบริษัท กำหนดนโยบาย
อนุมัติระดับความเสี่ยงที่ยอมรับได้ และระดับเบี่ยงเบนที่ยอมรับได้ (Risk appetite & risk
tolerance) กำหนดทิศทาง แนวทาง การบริหารความเสี่ยง
ให้คำแนะนำและดำเนินการเพื่อให้มั่นใจว่าผู้บริหารมีเครื่องมือและกระบวนการที่เหมาะสมในการจัดการความเสี่ยง
สอบทานการปฏิบัติตามกระบวนการบริหารความเสี่ยง
เพื่อให้มั่นใจว่ากระบวนการยังสามารถนำไปปฏิบัติได้อย่างเหมาะสม

คณะกรรมการบริหารความเสี่ยง มีหน้าที่กำหนด
สอบทานและนำเสนอนโยบายการบริหารความเสี่ยงในธุรกรรมของบริษัท อาทิ
ความเสี่ยงด้านกลยุทธ์ การเงิน การตลาด การขาย การปฏิบัติการ ระเบียบ กฎหมาย
การทุจริตคอร์รัปชั่น รวมถึงดำเนินการให้มีการประเมินความเสี่ยง แผนการบริหารความเสี่ยง
คู่มือการบริหารความเสี่ยง กำกับ ควบคุม ดูแลให้มีการปฏิบัติ ทบทวนแนวทางเครื่องมือต่างๆ
ในการบริหารความเสี่ยง ให้มีประสิทธิภาพเหมาะสมกับลักษณะ
ขนาดความเสี่ยงแต่ละด้านของธุรกรรมของบริษัท ทบทวนการกำหนดระดับความเสี่ยงที่ยอมรับได้
และมาตรการในการดำเนินการกรณีที่ระดับความเสี่ยงเกินที่กำหนด ติดตามประเมินผล
ดำเนินการแก้ไขปรับปรุงผลการดำเนินงานด้านความเสี่ยงต่างๆ ทั้งในภาวะปกติและภาวะวิกฤติ

คณะทำงานความเสี่ยงระดับหน่วยงาน มีหน้าที่ระบุ ประเมินความเสี่ยง
และจัดทำความเสี่ยงระดับกระบวนการ หรือกิจกรรมของหน่วยงาน
รวมทั้งจัดทำแผนบริหารความเสี่ยงและแผนควบคุมภายในที่มีนัยสำคัญตามแนวทางและนโยบายที่ผู้บริหารมอบหมาย
ดำเนินการตามแผนบริหารความเสี่ยง
รวมถึงการปรับปรุงหรือทบทวนแผนบริหารความเสี่ยงกรณีที่ปัจจัยความเสี่ยงเปลี่ยนแปลง ประเมิน
ติดตาม รายงานผลการดำเนินงานตามแผนบริหารความเสี่ยง
และการควบคุมภายในที่สำคัญตามกำหนดเวลา สนับสนุน
ส่งเสริมการดำเนินงานตามแผนบริหารความเสี่ยง และการควบคุมภายในของเจ้าหน้าที่ในหน่วยงาน
ให้มีประสิทธิภาพ

3.3 กระบวนการบริหารความเสี่ยง

บริษัทได้นำระบบการบริหารความเสี่ยง ISO 31000 และ COSO ERM
มาเป็นแนวทางในการบริหารจัดการความเสี่ยงของบริษัทและบริษัทย่อย

3.4 การกำหนดประเภทความเสี่ยง

บริษัทได้กำหนดและระบุความเสี่ยงโดยจำแนกประเภทและที่มาของความเสี่ยง ออกเป็น 6 ด้าน
ได้แก่ ด้านกลยุทธ์ (Strategic Risk) ด้านการเงิน (Financial Risk) ด้านการดำเนินงาน
(Operational Risk) ด้านกฎระเบียบ (Compliance Risk)
ด้านความปลอดภัยจากอันตรายต่อชีวิต และทรัพย์สิน (Hazard Risk) ด้านการทุจริต (Fraud
and Corruption Risk)

3.5 ความเสี่ยงหลักและมาตรการป้องกันและจัดการแก้ไขความเสี่ยงเพื่อพัฒนาสู่ความยั่งยืน

บริษัทประเมินความเสี่ยงโดยพิจารณาตามกรอบการบริหารความเสี่ยงและแนวโน้มจากปัจจัยภายนอกรวมถึงปัจจัยภายใน
และได้นำกลยุทธ์การจัดการความเสี่ยง 4 Ts ประกอบด้วย การยอมรับความเสี่ยง (Take)
การลด/การควบคุมความเสี่ยง (Treat) การหลีกเลี่ยงความเสี่ยง (Terminate)
และการถ่ายโอนความเสี่ยง (Transfer) มาจัดการแก้ไขความเสี่ยงเพื่อพัฒนาสู่ความยั่งยืน

3.6 ความเสี่ยงจากการประกอบธุรกิจ

ธุรกิจกลุ่มผลิตภัณฑ์เพื่อสิ่งแวดล้อมและกลุ่มผลิตภัณฑ์วัสดุก่อสร้างและอุตสาหกรรม

-   ความเสี่ยงจากการพึ่งพิงการเติบโตของภาคอุตสาหกรรมด้านอสังหาริมทรัพย์และอุตสาหกรรมก่อสร้าง

เนื่องจากกลุ่มผลิตภัณฑ์หลักของบริษัทประกอบด้วย ผลิตภัณฑ์เพื่อสิ่งแวดล้อม
ผลิตภัณฑ์วัสดุก่อสร้างและอุตสาหกรรม
ซึ่งเป็นผลิตภัณฑ์ที่มีอัตราการเติบโตไปในทิศทางเดียวกับการเติบโตของภาคอุตสาหกรรมด้านอสังหาริมทรัพย์และอุตสาหกรรมก่อสร้าง
ดังนั้นปริมาณความต้องการและราคาของผลิตภัณฑ์ดังกล่าวจะขึ้นอยู่กับภาวะตลาดของภาคอุตสาหกรรมด้านอสังหาริมทรัพย์และอุตสาหกรรมก่อสร้างโดยรวม

มาตรการป้องกันและจัดการแก้ไข บริษัทได้กำหนดกลยุทธ์ด้านการตลาดและการบริหารผลิตภัณฑ์
ด้วยการเพิ่มความหลากหลายของผลิตภัณฑ์ และการกระจายความเสี่ยง
โดยการขยายกลุ่มลูกค้าและช่องทางการจัดจำหน่ายให้หลากหลายมากขึ้น
เน้นการขยายตลาดในกลุ่มลูกค้าภาคอุตสาหกรรมและกลุ่มอสังหาริมทรัพย์ที่ให้ความสำคัญต่อสิ่งแวดล้อมโดยเฉพาะเรื่องน้ำ
กลิ่น ฝุ่นและเสียง การขยายตลาดไปต่างประเทศ การจำหน่ายผ่านช่องทางตลาดออนไลน์
รวมถึงการพัฒนาผลิตภัณฑ์ใหม่ออกสู่ตลาด เช่น ระบบการบำบัดน้ำและนำกลับมาใช้ใหม่ (Water
Recycle System) ถังบำบัดขนาดเล็กและถังดักไขมัน จากวัสดุโพลีเอทิลีน(PE)
ผลิตภัณฑ์พลังงานแสงอาทิตย์ที่ติดตั้งบนหลังคา (Solar rooftop)
และผลิตภัณฑ์ไฟฟ้าประหยัดพลังงาน หลอดไฟ LED

-   ความเสี่ยงจากสินค้าทดแทนและการเปลี่ยนแปลงด้านรสนิยมของผู้บริโภค

  จากการสำรวจตลาดพบว่าผลิตภัณฑ์ประเภทถังเก็บน้ำสำหรับอุปโภคและถังบำบัดน้ำเสียที่ใช้

สำหรับบ้านพักอาศัยนั้น
ผู้บริโภคมีรสนิยมเปลี่ยนแปลงไปโดยมีความต้องการสินค้าที่ทำจากวัสดุโพลีเอทิลีนมากขึ้นจากเดิมซึ่งเป็นวัสดุไฟเบอร์กลาส
ส่งผลกระทบต่อการดำเนินงาน ปัจจุบันบริษัทมีการพัฒนาการผลิตโดยใช้วัสดุโพลีเอทิลีน
แต่กำลังการผลิตยังไม่เพียงพอกับความต้องการลูกค้า

มาตรการป้องกันและจัดการแก้ไข
บริษัทได้ดำเนินการจัดหาและลงทุนเครื่องจักรเพื่อผลิตสินค้ากลุ่มดังกล่าว
รวมถึงได้จัดตั้งคณะทำงานด้านนวัตกรรมเพื่อทำการศึกษาความเป็นไปได้ในการหาเทคโนโลยีที่สามารถสนองตอบความต้องการของผู้บริโภคโดยร่วมมือกับสำนักงานนวัตกรรมแห่งชาติและสถาบันการศึกษาระดับอุดมศึกษาที่มีความเชี่ยวชาญด้านเทคโนโลยีการผลิตและวัสดุศาสตร์มาเป็นที่ปรึกษาด้านนวัตกรรมและเทคโนโลยี
อีกทั้งยังมีการพัฒนาผลิตภัณฑ์ใหม่ที่หลากหลายตามความต้องการของลูกค้าสู่ตลาด
ปรับปรุงกระบวนการการตลาด การขายและบริการแบบเบ็ดเสร็จที่สามารถแก้ไขปัญหาให้กับลูกค้าได้
ในกลุ่มอาคารอนุรักษ์สิ่งแวดล้อม

-   ความเสี่ยงจากความผันผวนของอัตราแลกเปลี่ยน

เนื่องจากบริษัทมีรายได้จากการส่งออกสินค้า
ขณะเดียวกันก็มีการสั่งซื้อวัตถุดิบบางส่วนจากต่างประเทศ อาจส่งผลกระทบต่อต้นทุนสินค้า

บริษัทมีมาตรการป้องกันและจัดการจากการที่บริษัทมีทั้งรายได้และค่าใช้จ่ายเป็นเงินสกุลต่างประเทศในสกุลเงินเดียวกันสามารถหักกลบกันได้
(Natural Hedge) เป็นการลดความเสี่ยงจากการผันผวน นอกจากนั้น
บริษัทยังพิจารณาชำระหนี้ก่อนครบกำหนดเมื่ออัตราแลกเปลี่ยนเป็นประโยชน์กับบริษัท
อีกทั้งบริษัทยังได้กำหนดนโยบายบริหารความเสี่ยงจากอัตราแลกเปลี่ยนด้วยการทำสัญญาซื้อขายอัตราแลกเปลี่ยนล่วงหน้า
(Forward Contract)
โดยบริษัทมีวงเงินสินเชื่อที่ได้รับการสนับสนุนสำหรับทำธุรกรรมซื้อขายอัตราแลกเปลี่ยนเงินตราต่างประเทศล่วงหน้าอย่างเพียงพอ

ธุรกิจกลุ่มผลิตภัณฑ์เครื่องใช้ไฟฟ้าที่มีคุณสมบัติประหยัดพลังงาน

-   ความเสี่ยงจากการพึ่งพิงผู้ผลิตน้อยราย

บริษัทย่อยมีการประกอบธุรกิจโดยการว่าจ้างผลิตสินค้าในกลุ่มผลิตภัณฑ์เครื่องใช้ไฟฟ้าที่มีคุณสมบัติประหยัดพลังงาน
เพื่อจัดจำหน่ายภายใต้ตราสินค้า “MIRAGE”
ซึ่งบริษัทย่อยอาจต้องเผชิญกับความเสี่ยงจากการพึ่งพิงผู้ผลิตน้อยราย
บริษัทย่อยได้เล็งเห็นถึงความเสี่ยงในการดำเนินธุรกิจนี้ จึงได้ติดต่อผู้ผลิตสำรองไว้แล้วหลายราย
สำหรับในกรณีที่ผู้ผลิตรายเดิมไม่สามารถผลิตผลิตภัณฑ์ให้ได้

-   ความเสี่ยงจากสภาวะการแข่งขัน

บริษัทย่อยประกอบธุรกิจเป็นผู้จัดจำหน่ายเครื่องใช้ไฟฟ้าที่มีคุณสมบัติประหยัดพลังงาน
โดยเป็นการจัดจำหน่ายผ่านลูกค้าที่เป็นร้านค้าตัวแทนจำหน่ายเครื่องใช้ไฟฟ้า เครื่องเย็น
แต่ปัจจุบันมี Local Brand
และผู้ประกอบธุรกิจที่นำเข้าสินค้าจากต่างประเทศที่มีราคาถูกมาจำหน่ายมากขึ้น
ซึ่งส่งผลต่อส่วนแบ่งการตลาดและผลประกอบการของบริษัท

อย่างไรก็ตาม บริษัทมีแผนงานที่จะพัฒนาร้านค้าตัวแทนจำหน่ายทั่วประเทศไม่น้อยกว่า 300 ราย
ให้มีศักยภาพเพิ่มขึ้น รวมถึงสร้างความสัมพันธ์ที่ดีกับร้านค้าตัวแทนจำหน่ายดังกล่าว
โดยมุ่งเน้นคุณภาพของสินค้าและบริการที่ดี
พร้อมทั้งมีแผนการขยายตลาดไปยังกลุ่มประเทศประชาคมเศรษฐกิจอาเซียน เช่น ประเทศ
สปป.ลาว กัมพูชาและสาธารณรัฐแห่งสหภาพเมียนมาร์

ธุรกิจไฟฟ้าพลังงานสะอาด

-   ความเสี่ยงในด้านความสามารถในการผลิตไฟฟ้า

ปัจจุบันประสิทธิภาพในการดำเนินงานโดยรวมของทั้งระบบ อยู่ที่ประมาณร้อยละ 80 ทั้งนี้
หากเกิดความผิดพลาดหรืออุปกรณ์ในขั้นตอนใดขั้นตอนหนึ่งของกระบวนการผลิตกระแสไฟฟ้าบกพร่อง
จะทำให้ประสิทธิภาพในการดำเนินงานโดยรวมลดต่ำลง
ซึ่งส่งผลต่อปริมาณกระแสไฟฟ้าที่ผลิตได้และทำให้รายได้ลดลง

อย่างไรก็ตาม IGC
มีระบบการบริหารจัดการและมีพนักงานที่มีความรู้ความสามารถประกอบกับมีผู้เชี่ยวชาญจากผู้จำหน่ายอุปกรณ์ประจำอยู่ที่โรงไฟฟ้า
เพื่อคอยให้คำปรึกษาทางเทคนิค ในการดูแลปรับปรุงประสิทธิภาพของโรงไฟฟ้าให้ดียิ่งขึ้น รวมทั้ง
มีการวางระบบซอฟต์แวร์ที่สามารถช่วยวิเคราะห์ประสิทธิภาพในการทำงานของระบบการผลิตไฟฟ้า
ซึ่งสามารถรายงานผลทันทีในกรณีที่เกิดปัญหาของแผงโซลาร์เซลล์หรืออุปกรณ์อื่น ๆ
ของระบบการผลิต นอกจากนี้อุปกรณ์ต่าง ๆ
ยังมีการรับประกันประสิทธิภาพและอายุการใช้งานโดยผู้ผลิตอีกด้วย

-   ความเสี่ยงกรณีคู่สัญญายกเลิกการรับซื้อไฟฟ้า

โดยในปัจจุบันบริษัทย่อยได้เปิดดำเนินการเชิงพาณิชย์ (“COD”)
สำหรับโรงไฟฟ้าพลังงานแสงอาทิตย์ 3 แห่งดังนี้

โรงไฟฟ้าแห่งที่ 1 ตั้งอยู่ที่ตำบลท่ามะปราง เปิดดำเนินการเชิงพาณิชย์เมื่อวันที่ 27 ธันวาคม 2553

โรงไฟฟ้าแห่งที่ 2 ตั้งอยู่ที่ตำบลชำผักแพว เปิดดำเนินการเชิงพาณิชย์เมื่อวันที่ 26 เมษายน 2556

โรงไฟฟ้าแห่งที่ 3 ตั้งอยู่ที่ตำบลห้วยแห้ง เปิดดำเนินการเชิงพาณิชย์เมื่อวันที่ 26 เมษายน 2556

โดยมีการไฟฟ้าส่วนภูมิภาค (กฟภ.) เป็นคู่สัญญาในการรับซื้อไฟฟ้า
โดยบริษัทย่อยอาจมีความเสี่ยงในการจำหน่ายไฟฟ้าให้แก่ กฟภ.
ในกรณีที่สัญญาซื้อขายไฟฟ้าถูกยกเลิก
อย่างไรก็ตามบริษัทได้ให้ความใส่ใจและปฏิบัติตามข้อกำหนดของการไฟฟ้าส่วนภูมิภาคโดยเคร่งครัดในทุกข้อ
เพื่อป้องกันความเสี่ยงจากการถูกยกเลิกสัญญาดังกล่าว

-   ความเสี่ยงด้านภัยธรรมชาติที่อาจจะกระทบต่อผลตอบแทนของธุรกิจ

การประกอบธุรกิจไฟฟ้าพลังงานแสงอาทิตย์นั้นต้องพึ่งพิงคุณภาพและความเข้มของแสงเป็นหลัก
ดังนั้นบริษัทย่อยอาจจะเผชิญกับความเสี่ยงด้านภัยธรรมชาติที่อาจจะกระทบต่อผลตอบแทนของธุรกิจได้
เนื่องด้วยเหตุการณ์ภัยธรรมชาติไม่สามารถคาดการณ์ได้
อย่างไรก็ตามทางบริษัทย่อยได้วางแผนสำหรับป้องกันปัญหานี้
โดยการเลือกพื้นที่ที่ไม่มีปัญหาด้านอุทกภัย โดยบริษัทย่อยได้วิเคราะห์ตามหลักภูมิศาสตร์แล้ว
เป็นพื้นที่ที่มีโอกาสเสี่ยงน้อยที่สุด
นอกจากนั้นการผลิตไฟฟ้าของโรงไฟฟ้าแต่ละแห่งจะแยกกันผลิตและแยกจุดจำหน่ายไฟฟ้า
ดังนั้นในกรณีที่โรงไฟฟ้าแห่งใดแห่งหนึ่งได้รับความเสียหายจากเหตุการณ์ไม่คาดคิดจะไม่ส่งผลกระทบต่อโรงไฟฟ้าแห่งอื่น
รวมทั้งมีการจัดหาอุปกรณ์ป้องกันภัยน้ำท่วมและปรับปรุงระบบการป้องกันภัย อาทิเช่น
การติดตั้งเครื่องสูบน้ำ ประตูระบายน้ำ และเสริมคันดินในโครงการทั้ง 3 แห่ง
นอกจากนี้บริษัทย่อยได้จัดทำแผนงานรองรับเหตุการณ์ภัยธรรมชาติพร้อมทั้งทำประกันภัยทางธุรกิจเพื่อคุ้มครองให้สามารถดำเนินธุรกิจได้อย่างต่อเนื่อง
กรณีมีความเสียหายเกิดขึ้น

4. ทรัพย์สินที่ใช้ในการประกอบธุรกิจ

4.1 ทรัพย์สินถาวรหลักที่บริษัทและบริษัทย่อยใช้ในการประกอบธุรกิจ

(1) บริษัทและบริษัทย่อย มีทรัพย์สินถาวรหลักที่ใช้ในการประกอบธุรกิจ โดยมีรายละเอียดดังนี้

ที่ดิน อาคารสิ่งปลูกสร้าง งานระหว่างก่อสร้าง

+----------+------------+------+----------+---------------+---------+
| ที่ตั้ง      | ลักษณะและ   | ลักษณ | ภาระผูกพัน | มูลค่าสุทธิ       | วัต      |
|          |            | ะกรร |          |               | ถุประสงค์ |
|          | ขน         | มสิทธิ์ | ค้ำป      | หล            | ในก     |
|          | าดพื้นที่ใช้สอย |      | ระกันเงินกู้ | ังหักค่าเสื่อมราคา | ารถือครอ |
|          |            |      |          |               | งทรัพย์สิน |
|          |            |      |          | (ล้านบาท)      |         |
|          |            |      |          |               |         |
|          |            |      |          | ปี 2558        |         |
+==========+============+======+==========+===============+=========+
| 1.       |            |      |          |               |         |
| ที่ด       |            |      |          |               |         |
| ินและส่วนป |            |      |          |               |         |
| รับปรุงที่ดิน |            |      |          |               |         |
+----------+------------+------+----------+---------------+---------+
| - ที่ดิน    | 46- 0-18   | บ    | ค้ำประก   | 92.20         | สำ      |
| ตั้งอยู่ที่เขต | ไร่         | ริษัทเ | ันวงเงินสิน |               | หรับเป็นส |
| อุตสาหกรร |            | ป็นเจ | เชื่อที่ได้รับ |               | ถานที่ประ |
| มกบินทร์บุรี | น.ส.3ก     | ้าของ | จากสถาบัน |               | กอบธุรกิจ |
| ซอย 6    | เลขที่ 1535, |      | การเงิน¹⁾ |               |         |
|          | 1536,      |      |          |               |         |
| ถนนก     | 1537,      |      |          |               |         |
| บินทร์บุรี-น | 1538,      |      |          |               |         |
| ครราชสีมา | 1539, 1650 |      |          |               |         |
| (ทล.304) | และ 1651   |      |          |               |         |
| กม.ที่ 12  |            |      |          |               |         |
|          |            |      |          |               |         |
| ต        |            |      |          |               |         |
| ำบลหนองกี่ |            |      |          |               |         |
| อำเภ     |            |      |          |               |         |
| อกบินทร์บุรี |            |      |          |               |         |
| จังหว     |            |      |          |               |         |
| ัดปราจีนบุรี |            |      |          |               |         |
+----------+------------+------+----------+---------------+---------+
| - ที่ดิน    | 76-1-40 ไร่ | IGC  | ค้ำประก   | 140.83        | สำ      |
| ตั้งอยู่ที่    | เลขที่โฉนด   | เ    | ันวงเงินสิน |               | หรับเป็นส |
| ต.       | 4          | ป็นเจ | เชื่อที่ได้รับ |               | ถานที่ประ |
| ท่ามะปราง | 7473-47478 | ้าของ | จากสถาบัน |               | กอบธุรกิจ |
| อ.แก่งคอย |            |      | การเงิน¹⁾ |               |         |
| จ.สระบุรี  | 65-2-82 ไร่ |      |          |               |         |
|          | เลขที่โฉนด   |      |          |               |         |
| -   ที่ดิน  | 32131,     |      |          |               |         |
|          | 31537,     |      |          |               |         |
|    ตั้งอยู่ที่ | 31         |      |          |               |         |
|     ต    | 539-31541, |      |          |               |         |
| .ชำผักแพว | 3          |      |          |               |         |
|          | 1558-31559 |      |          |               |         |
| อ.แก่งคอย |            |      |          |               |         |
|          | 105-2-91   |      |          |               |         |
|  จ.สระบุรี | ไร่         |      |          |               |         |
|          | เลขที่โฉนด   |      |          |               |         |
| - ที่ดิน    | 2          |      |          |               |         |
| ตั้งอยู่ที่    | 9616-29617 |      |          |               |         |
| ต.ห้วยแห้ง |            |      |          |               |         |
| อ.แก่งคอย |            |      |          |               |         |
| จ.สระบุรี  |            |      |          |               |         |
+----------+------------+------+----------+---------------+---------+
| 2.       |            |      |          |               |         |
| อาคารแ   |            |      |          |               |         |
| ละส่วนปรับ |            |      |          |               |         |
| ปรุงอาคาร |            |      |          |               |         |
+----------+------------+------+----------+---------------+---------+
| - เลขที่   | 37,022.50  | บ    | ค้ำปร     | 36.25         | สำ      |
| 454 และ  | ต.ร.ม.     | ริษัทเ | ะกันวงเงิน |               | หรับเป็นส |
| 454/1-3  |            | ป็นเจ | สินเชื่อที่ได |               | ถานที่ประ |
| หมู่ 9     |            | ้าของ | ้รับจากสถา |               | กอบธุรกิจ |
| เขต      |            |      | บันการเงิน |               |         |
| อุตสาหกรร |            |      | ¹⁾       |               |         |
| มกบินทร์บุรี |            |      |          |               |         |
| ซอย 6    |            |      |          |               |         |
| ถนนก     |            |      |          |               |         |
| บินทร์บุรี-น |            |      |          |               |         |
| ครราชสีมา |            |      |          |               |         |
| (ทล.304) |            |      |          |               |         |
| กม.ที่ 12  |            |      |          |               |         |
| ต        |            |      |          |               |         |
| ำบลหนองกี่ |            |      |          |               |         |
| อำเภ     |            |      |          |               |         |
| อกบินทร์บุรี |            |      |          |               |         |
| จังหว     |            |      |          |               |         |
| ัดปราจีนบุรี |            |      |          |               |         |
+----------+------------+------+----------+---------------+---------+
| - เลขที่   | 76-1-40 ไร่ | IGC  | ค้ำปร     | 5.29          | สำ      |
| 133/1 หมู่ |            | เ    | ะกันวงเงิน |               | หรับเป็นส |
| 4        |            | ป็นเจ | สินเชื่อที่ได |               | ถานที่ประ |
| ต.       |            | ้าของ | ้รับจากสถา |               | กอบธุรกิจ |
| ท่ามะปราง |            |      | บันการเงิน |               |         |
| อ.แก่งคอย |            |      |          |               |         |
| จ.สระบุรี  |            |      |          |               |         |
+----------+------------+------+----------+---------------+---------+
| 3.       | -          | IGC  | ค้ำปร     | 1,178.30      | เพื่อประ  |
| อุปกรณ์สำ  |            | เ    | ะกันวงเงิน |               | กอบธุรกิจ |
| หรับระบบผ |            | ป็นเจ | สินเชื่อที่ได |               |         |
| ลิตกระแสไ |            | ้าของ | ้รับจากสถา |               |         |
| ฟฟ้าโรงไฟ |            |      | บันการเงิน |               |         |
| ฟ้าแห่งที่1- |            |      |          |               |         |
| 3        |            |      |          |               |         |
+----------+------------+------+----------+---------------+---------+
| 4.       | -          | บ    | - ไม่มี -  | 23.02         | เพื่อประ  |
| เครื่องจักร |            | ริษัทเ |          |               | กอบธุรกิจ |
|          |            | ป็นเจ |          |               |         |
| -        |            | ้าของ |          |               |         |
| ผ        |            |      |          |               |         |
| ลิตภัณฑ์เพื่อ |            |      |          |               |         |
| สิ่งแวดล้อม |            |      |          |               |         |
|          |            |      |          |               |         |
| -        |            |      |          |               |         |
| ผลิต      |            |      |          |               |         |
| ภัณฑ์วัสดุก่อ |            |      |          |               |         |
| สร้างและอ |            |      |          |               |         |
| ุตสาหกรรม |            |      |          |               |         |
+----------+------------+------+----------+---------------+---------+
| 5.อุปก    | -          | บร   | - ไม่มี -  | 6.18          | เพื่อประ  |
| รณ์โรงงาน |            | ิษัทแล |          |               | กอบธุรกิจ |
|          |            | ะIGC |          |               |         |
|          |            | เ    |          |               |         |
|          |            | ป็นเจ |          |               |         |
|          |            | ้าของ |          |               |         |
+----------+------------+------+----------+---------------+---------+
| 6.       | -          | บ    | - ไม่มี -  | 2.82          | เพื่อประ  |
| เครื่องตก  |            | ริษัท, |          |               | กอบธุรกิจ |
| แต่งติดตั้งแ |            | PHA  |          |               |         |
| ละเครื่องใ |            | แล   |          |               |         |
| ช้สำนักงาน |            | ะIGC |          |               |         |
|          |            | เ    |          |               |         |
|          |            | ป็นเจ |          |               |         |
|          |            | ้าของ |          |               |         |
+----------+------------+------+----------+---------------+---------+
| 7.       | -          | บริษัท | - ไม่มี -  | 0.21          | เพื่อประ  |
| ยานพาหนะ |            | แล   |          |               | กอบธุรกิจ |
|          |            | ะIGC |          |               |         |
|          |            | เ    |          |               |         |
|          |            | ป็นเจ |          |               |         |
|          |            | ้าของ |          |               |         |
+----------+------------+------+----------+---------------+---------+
| 8.       |   -        | บร   |   - ไม่มี  |   11.56       |         |
| งานระหว  |            | ิษัทแล |   -      |               |  เพื่อประ |
| ่างก่อสร้าง |            | ะIGC |          |               | กอบธุรกิจ |
|          |            | เ    |          |               |         |
|          |            | ป็นเจ |          |               |         |
|          |            | ้าของ |          |               |         |
+----------+------------+------+----------+---------------+---------+
|   รวม    |            |      |          |   1,496.66    |         |
+----------+------------+------+----------+---------------+---------+

¹⁾ บริษัท ได้จำนองที่ดิน อาคาร และสิ่งปลูกสร้าง มูลค่าสุทธิตามบัญชี ณ วันที่ 31 ธันวาคม 2558
จำนวน 1,427 ล้านบาท ไว้เป็นหลักทรัพย์ค้ำประกันวงเงินสินเชื่อกับสถาบันการเงิน

(2) บริษัทมีทรัพย์สินประเภทที่ดิน อาคารและโรงงานที่ไม่ได้ใช้ในการประกอบธุรกิจ
มีรายละเอียดดังนี้

+-------------------+-----------+-------+-------------+-----+--------+
| ที่ตั้ง               | ลักษณะและ  | ลัก    | ภาระผูกพัน    | ม   |        |
|                   |           | ษณะกร |             | ูลค่า |        |
|                   | ขนาดพื้นที่   | รมสิทธิ์ | ค้ำประกันเงินกู้ | สุทธิ |        |
|                   |           |       |             |     |        |
|                   |           |       |             | หลัง |        |
|                   |           |       |             | หักค |        |
|                   |           |       |             | ่าเส |        |
|                   |           |       |             | ื่อมร |        |
|                   |           |       |             | าคา |        |
|                   |           |       |             |     |        |
|                   |           |       |             | (ล  |        |
|                   |           |       |             | ้านบ |        |
|                   |           |       |             | าท) |        |
|                   |           |       |             |     |        |
|                   |           |       |             | ปี   |        |
|                   |           |       |             | 2   |        |
|                   |           |       |             | 558 |        |
+===================+===========+=======+=============+=====+========+
| 1. ท              |           |       |             |     |        |
| ี่ดินและส่วนปรับปรุงที่ดิน |           |       |             |     |        |
+-------------------+-----------+-------+-------------+-----+--------+
| - เลขที่ 69, 69/1-3 | 41– 0–85  | เ     | ค้ำป         | 11  |        |
| หมู่ 10 ถนนฉลองกรุง  | ไร่        | จ้าของ | ระกันวงเงินสิน | .42 |        |
|                   |           |       | เชื่อที่ได้รับจาก |     |        |
| แขวงลำผักชี         | โฉนดเลขที่  |       | สถาบันการเงิน |     |        |
| เขตหนองจอก        | 5327-329, |       | ¹⁾          |     |        |
| จังหวัดกรุงเทพมหานคร |           |       |             |     |        |
|                   | 17        |       |             |     |        |
|                   | 285-17290 |       |             |     |        |
+-------------------+-----------+-------+-------------+-----+--------+
| - ที่ดิน ตำบลทุ่งโพธิ์   | 80–3–55   | เ     | - ไม่มี -     | 1   |        |
| อำเภอนาดี          | ไร่        | จ้าของ |             | .72 |        |
| จังหวัดปราจีนบุรี      |           |       |             |     |        |
|                   | โฉนดเลขที่  |       |             |     |        |
|                   | 6060,     |       |             |     |        |
|                   | 6         |       |             |     |        |
|                   | 187-6191, |       |             |     |        |
|                   | 6193,     |       |             |     |        |
|                   | 6213      |       |             |     |        |
+-------------------+-----------+-------+-------------+-----+--------+
| 2.                |           |       |             |     |        |
| อาคาร             |           |       |             |     |        |
| และส่วนปรับปรุงอาคาร |           |       |             |     |        |
+-------------------+-----------+-------+-------------+-----+--------+
| - เลขที่ 69,69/1-3  | พื้นที่       | เ     | ค้ำป         | 2   |        |
| หมู่ 10 ถนนฉลองกรุง  | 13,505    | จ้าของ | ระกันวงเงินสิน | .40 |        |
|                   | ต.ร.ม.    |       | เชื่อที่ได้รับจาก |     |        |
| แขวงลำผักชี         |           |       | สถาบันการเงิน |     |        |
| เขตหนองจอก        |           |       | ¹⁾          |     |        |
| จังหวัดกรุงเทพมหานคร |           |       |             |     |        |
+-------------------+-----------+-------+-------------+-----+--------+
| 3. เครื่องจักร       |           | เ     | - ไม่มี -     | -   |        |
|                   |           | จ้าของ |             |     |        |
+-------------------+-----------+-------+-------------+-----+--------+
| 4. อุปกรณ์โรงงาน    |           | เ     | - ไม่มี -     | -   |        |
|                   |           | จ้าของ |             |     |        |
+-------------------+-----------+-------+-------------+-----+--------+
| รวม               |           |       |             | 15  |        |
|                   |           |       |             | .54 |        |
+-------------------+-----------+-------+-------------+-----+--------+

¹⁾ บริษัท ได้จำนองที่ดิน อาคาร และสิ่งปลูกสร้าง มูลค่าสุทธิตามบัญชี ณ วันที่ 31 ธันวาคม 2558
จำนวน 14 ล้านบาท ไว้เป็นหลักทรัพย์ค้ำประกันวงเงินสินเชื่อกับสถาบันการเงิน

(3) สัญญาเช่า

-   สัญญาเช่าอาคารสำนักงานและที่ดิน “บริษัท”

+----+-------+--------+---------------+-----+------+-----+----------+
| ลำ | ที่ดิน / | คู่สัญญา  | สัญญา          | ระ  |      |     | พื้นที่      |
| ดับ | อา    |        |               | ยะเ |      |     |          |
|    | คารสำ |        |               | วลา |      |     |          |
|    | นักงาน |        |               | การ |      |     |          |
|    |       |        |               | เช่า |      |     |          |
+====+=======+========+===============+=====+======+=====+==========+
|    |       |        |               | จ   | ว    | ว   |          |
|    |       |        |               | ำนว | ันเริ่ม | ันสิ้น |          |
|    |       |        |               | นปีท | สัญญา | สุดส |          |
|    |       |        |               | ี่เช่า |      | ัญญา |          |
+----+-------+--------+---------------+-----+------+-----+----------+
| 1  | อาคาร | บริษัท   | สัญญาเช่าพื้นที่อา  | 3 ปี | 1    | 30  | ชั้น1 :    |
|    | พรีเมีย | พร     | คารพรีเมียร์เพลซ |     | ต    | กันย | 9.60     |
|    | ร์เพลซ | ีเมียร์เท | ชั้น 1 และชั้น 2  |     | ุลาคม | ายน | ตร.ม.    |
|    |       | คโนโลยี |               |     | 2558 | 2   |          |
|    |       | จำกัด   |               |     |      | 561 | ชั้น2 :    |
|    |       | (      |               |     |      |     | 805.00   |
|    |       | มหาชน) |               |     |      |     | ตร.ม.    |
|    |       |        |               |     |      |     |          |
|    |       |        |               |     |      |     | ชั้น3 :    |
|    |       |        |               |     |      |     | 701.00   |
|    |       |        |               |     |      |     | ตร.ม.    |
|    |       |        |               |     |      |     |          |
|    |       |        |               |     |      |     | รวม      |
|    |       |        |               |     |      |     | 1,515.60 |
|    |       |        |               |     |      |     | ตร.ม.    |
+----+-------+--------+---------------+-----+------+-----+----------+
| 2  | อาคาร | บริษัท   | สัญญาบริก       | 3 ปี | 1    | 30  | ตามสัญญา  |
|    | พรีเมีย | พร     | ารสำหรับผู้เช่าอา |     | ต    | กันย | ลำดับที่ 1  |
|    | ร์เพลซ | ีเมียร์เท | คารพรีเมียร์เพลซ |     | ุลาคม | ายน |          |
|    |       | คโนโลยี | สำหร          |     | 2558 | 2   |          |
|    |       | จำกัด   | ับสัญญาเช่าลำดับที่ |     |      | 561 |          |
|    |       | (      | 1             |     |      |     |          |
|    |       | มหาชน) | ซ             |     |      |     |          |
|    |       |        | ึ่งเป็นสัญญาให้บริก |     |      |     |          |
|    |       |        | ารงานส่วนกลางข |     |      |     |          |
|    |       |        | องการเช่าอาคาร |     |      |     |          |
+----+-------+--------+---------------+-----+------+-----+----------+
| 3  | สำ    | นา     | สัญญาเช่าอาคาร  | 3   | 1    | 31  | 2 งาน 47 |
|    | นักงาน | ยอภิชาติ | อ.เมือง        |     | มก   | ธันว | 9/10     |
|    | ศูน    | พ      |               |     | ราคม | าคม | ตร.ว.    |
|    | ย์ภูเก็ต | รหมเพ็ญ | จ.ภูเก็ต        |     | 2558 | 2   |          |
|    |       |        |               |     |      | 560 |          |
+----+-------+--------+---------------+-----+------+-----+----------+
| 4  | สำ    | น      | สัญญาเช่า       | 3   | 1    | 31  | 250      |
|    | นักงาน | างพรรณี | พื้นที่อาคารพาณิชย์ |     | พฤศจ | ตุล  | ตร.ว.    |
|    | ศูนย์เช | พัวพ    | 3 ชั้นครึ่ง       |     | ิกายน | าคม |          |
|    | ียงใหม่ | รสวรรค์ | อ.เมือง        |     | 2556 | 2   |          |
|    |       |        | จ.เชียงใหม่     |     |      | 559 |          |
|    |       |        | รวมทั้งที่ดินว่างเป |     |      |     |          |
|    |       |        | ล่าด้านหลังอาคาร |     |      |     |          |
|    |       |        | 250 ตารางวา   |     |      |     |          |
+----+-------+--------+---------------+-----+------+-----+----------+
| 5  | สำ    | นาง    | สัญญาเช่าอาคาร  | 3   | 1    | 31  | 267      |
|    | นักงาน | สาวมยุรี | อ.หาดใหญ่      |     | มก   | ธันว | ตร.ว.    |
|    | ศูนย์ห  | เจริญ   | จ.สงขลา       |     | ราคม | าคม |          |
|    | าดใหญ่ |        |               |     | 2558 | 2   |          |
|    |       |        |               |     |      | 560 |          |
+----+-------+--------+---------------+-----+------+-----+----------+
| 6  | สำ    | นา     | สัญญา          | 1   | 1    | 30  | 75 ตร.ว. |
|    | นักงาน | ยอภิชาติ | เช่าที่ดินว่างเปล่า |     | ต    | กันย |          |
|    | ศูนย์ข  | ศรีสวัสดิ์ | อ.เมือง        |     | ุลาคม | ายน |          |
|    | อนแก่น |        | จ.ขอนแก่น      |     | 2558 | 2   |          |
|    |       |        |               |     |      | 559 |          |
+----+-------+--------+---------------+-----+------+-----+----------+
| 7  | สำ    | น      | สัญญาเช่า       | 1   | 1    | 31  |          |
|    | นักงาน | างอิสรีย์ | พื้นที่อาคารพาณิชย์ |     | กัน   | สิงห |          |
|    | ศูนย์ข  |        |               |     | ยายน | าคม |          |
|    | อนแก่น | เค     | อ.เมือง        |     | 2558 |     |          |
|    |       | รือศิริกุล | จ.ขอนแก่น      |     |      | 2   |          |
|    |       |        |               |     |      | 558 |          |
+----+-------+--------+---------------+-----+------+-----+----------+

-   สัญญาเช่าอาคารสำนักงาน “บริษัท อินฟินิท กรีน จำกัด”

+----+-------+--------+----------------+-----+------+------+--------+
| ลำ | ที่ดิน / | คู่สัญญา  | สัญญา           | ระ  |      |      | พื้นที่    |
| ดับ | อา    |        |                | ยะเ |      |      |        |
|    | คารสำ |        |                | วลา |      |      |        |
|    | นักงาน |        |                | การ |      |      |        |
|    |       |        |                | เช่า |      |      |        |
+====+=======+========+================+=====+======+======+========+
|    |       |        |                | จ   | ว    | วัน   |        |
|    |       |        |                | ำนว | ันเริ่ม | สิ้นสุด |        |
|    |       |        |                | นปีท | สัญญา | สัญญา |        |
|    |       |        |                | ี่เช่า |      |      |        |
+----+-------+--------+----------------+-----+------+------+--------+
| 1  | อาคาร | บริษัท   | สัญญาเช่าพื้นที่อ    | 3   | 1    | 30   | 130.74 |
|    | พรีเมีย | พรีเมียร์ | าคารพรีเมียร์เพลซ |     | ต    |      | ตร.ม.  |
|    | ร์เพลซ | เท     | ชั้น 2A          |     | ุลาคม | กัน   |        |
|    |       | คโนโลยี |                |     | 2558 | ยายน |        |
|    |       | จำกัด   |                |     |      | 2561 |        |
|    |       | (      |                |     |      |      |        |
|    |       | มหาชน) |                |     |      |      |        |
+----+-------+--------+----------------+-----+------+------+--------+

(4) สินทรัพย์ไม่มีตัวตน

เครื่องหมายการค้า

บริษัทและบริษัทย่อย มีเครื่องหมายการค้าที่จดทะเบียนกับกรมทรัพย์สินทางปัญญา
กระทรวงพาณิชย์และปัจจุบันยังคงใช้อยู่ จำนวน 13 เครื่องหมาย
เป็นเครื่องหมายการค้าในประเทศ 8 เครื่องหมายและเครื่องหมายการค้าต่างประเทศ 5
เครื่องหมาย การจดทะเบียนเครื่องหมายการค้ามีอายุ 10 ปี
นับตั้งแต่วันที่จดทะเบียนและอาจต่ออายุสัญญาได้ทุกๆ 10 ปี ซึ่งที่ผ่านมา
บริษัทและบริษัทย่อยได้ต่ออายุมาโดยตลอด

4.2 นโยบายการลงทุน

นอกจากธุรกิจปัจจุบัน บริษัทยังไม่มีนโยบายจะลงทุนในธุรกิจอื่น

5. ข้อพิพาททางกฎหมาย

ณ วันที่ 31 ธันวาคม 2558
บริษัทไม่มีข้อพิพาททางกฎหมายซึ่งบริษัทเป็นคู่ความหรือเป็นคู่กรณีที่อาจก่อให้เกิดผลเสียหายต่อบริษัทสูงกว่าร้อยละ
5 ของส่วนของผู้ถือหุ้น
และไม่มีข้อพิพาททางกฎหมายอื่นใดที่อาจก่อให้เกิดผลกระทบต่อการดำเนินธุรกิจของบริษัทอย่างมีนัยสำคัญ

6. ข้อมูลทั่วไปและข้อมูลสำคัญอื่น

1.  ข้อมูลทั่วไป

บริษัท : บริษัท พรีเมียร์ โพรดักส์ จำกัด (มหาชน) (บริษัท)

ลักษณะการประกอบธุรกิจ : บริษัทเป็นผู้ผลิตและจัดจำหน่ายผลิตภัณฑ์เพื่อสิ่งแวดล้อม
ที่เกี่ยวกับระบบบำบัดน้ำเสียและระบบสำรองน้ำ ผลิตภัณฑ์วัสดุก่อสร้างและอุตสาหกรรม

สถานที่ตั้งสำนักงานใหญ่ : เลขที่ 2 พรีเมียร์เพลซ ซอยพรีเมียร์ 2 ถนนศรีนครินทร์
แขวงหนองบอน เขตประเวศ กรุงเทพมหานคร 10250

ที่ตั้งโรงงาน : เลขที่ 454 หมู่ 9 ถนนกบินทร์บุรี-นครราชสีมา กม. 12 ตำบลหนองกี่
อำเภอกบินทร์บุรี จังหวัดปราจีนบุรี 25110

เลขทะเบียนบริษัท : 0107555000309

Home Page : www.premier-products.co.th

โทรศัพท์ : 0-2301-2100-1

โทรสาร : 0-2398-1301

ทุนจดทะเบียน : 300,000,000 บาท

จำนวนหุ้นสามัญที่ออก : 300,000,000 หุ้น

จำหน่ายแล้ว

งานเลขานุการบริษัท

โทรศัพท์ : 0-2301-1569

โทรสาร : 0-2748-2063

E-mail : Teerapol@pfc.premier.co.th

นักลงทุนสัมพันธ์

โทรศัพท์ : 0-2301-1550

โทรสาร : 0-2398-1188

E-mail : ircontact@pp.premier.co.th

นิติบุคคลที่บริษัทถือหุ้นตั้งแต่ร้อยละ 10 ขึ้นไป

บริษัท : บริษัท พรีเมียร์ โฮม แอพพลายแอนซ์ จำกัด (PHA)

ลักษณะการประกอบธุรกิจ :
บริษัทเป็นผู้จัดจำหน่ายผลิตภัณฑ์เครื่องใช้ไฟฟ้าที่มีคุณสมบัติประหยัดพลังงาน

สถานที่ตั้งสำนักงานใหญ่ : เลขที่ 1 พรีเมียร์คอร์เปอเรทปาร์ค ซอยพรีเมียร์ 2 ถนนศรีนครินทร์
แขวงหนองบอน เขตประเวศ กรุงเทพมหานคร 10250

เลขที่ทะเบียนบริษัท : 0105547029580

Home Page : -

โทรศัพท์ : 0-2301-1000

โทรสาร : 0-2301-1722

ทุนจดทะเบียน : 1,000,000 บาท

จำนวนหุ้นสามัญที่ออก : 10,000 หุ้น

จำหน่ายแล้ว

จำนวนหุ้นที่บริษัทถืออยู่ : 9,997 หุ้น

บริษัท : บริษัท อินฟินิท กรีน จำกัด (IGC)

ลักษณะการประกอบธุรกิจ :
บริษัทเป็นผู้ผลิตไฟฟ้าจากพลังงานแสงอาทิตย์ซึ่งจัดอยู่ในประเภทผู้ผลิตไฟฟ้าเอกชนรายเล็กมาก
(Very Small Power Producer)

สถานที่ตั้งสำนักงานใหญ่ : เลขที่ 133/1 หมู่ที่ 4 ตำบลท่ามะปราง อำเภอแก่งคอย จังหวัดสระบุรี
18110

สำนักงานสาขา : เลขที่ 2 พรีเมียร์เพลซ ชั้นที่ 2 โซนเอ ซอยพรีเมียร์ 2 ถนนศรีนครินทร์
แขวงหนองบอน เขตประเวศ กรุงเทพมหานคร 10250

ที่ตั้งโรงงาน (1) : เลขที่ 133/1 หมู่ที่ 4 ตำบลท่ามะปราง อำเภอแก่งคอย จังหวัดสระบุรี
18110

ที่ตั้งโรงงาน (2) : เลขที่ 114 หมู่ที่ 1 ตำบลชำผักแพว อำเภอแก่งคอย จังหวัดสระบุรี 18110

ที่ตั้งโรงงาน (3) : เลขที่ 63 หมู่ที่ 3 ตำบลห้วยแห้ง อำเภอแก่งคอย จังหวัดสระบุรี 18110

เลขทะเบียนบริษัท : 0105551131521

Home Page : www.infinitegreen.co.th

โทรศัพท์ : 036-247-200 , 02-301-1586

โทรสาร : 036-247-203

ทุนจดทะเบียน : 600,000,000 บาท

จำนวนหุ้นสามัญที่ออก : 60,000,000 หุ้น

จำหน่ายแล้ว

จำนวนหุ้นที่บริษัทถืออยู่ : 45,358,983 หุ้น

บริษัท : บริษัท พีพี กรีน เอ็นเนอร์จี จำกัด (PPG)

ลักษณะการประกอบธุรกิจ : บริษัทเป็นผู้ผลิตไฟฟ้าจากพลังงานทดแทน

สถานที่ตั้งสำนักงานใหญ่ : เลขที่ 2 พรีเมียร์เพลซ ซอยพรีเมียร์ 2 ถนนศรีนครินทร์
แขวงหนองบอน เขตประเวศ กรุงเทพมหานคร 10250

เลขทะเบียนบริษัท : 0105556141117

Home Page : -

โทรศัพท์ : 0-2301-1586

โทรสาร : 0-2301-2491

ทุนจดทะเบียน : 5,000,000 บาท

จำนวนหุ้นสามัญที่ออก : 500,000 หุ้น

จำหน่ายแล้ว

จำนวนหุ้นที่บริษัทถืออยู่ : 399,998 หุ้น

บุคคลอ้างอิงอื่นๆ

  1) นายทะเบียนหลักทรัพย์

บริษัท ศูนย์รับฝากหลักทรัพย์ (ประเทศไทย) จำกัด

อาคารตลาดหลักทรัพย์แห่งประเทศไทย

เลขที่ 93 ถนนรัชดาภิเษก แขวงดินแดง เขตดินแดง กรุงเทพฯ 10400

โทรศัพท์ 0-2009-9000

โทรสาร 0-2009-9991

SET Contact Center 0-2009-9999

Website : http://www.set.or.th/tsd

E-mail : SETContactCenter@set.or.th

2) ผู้แทนผู้ถือหุ้นกู้

-ไม่มี-

3) ผู้สอบบัญชีประจำปี 2558

  นางชลรส สันติอัศวราภรณ์ ผู้สอบบัญชีเลขที่ 4523 หรือ

  นายณรงค์ พันตาวงษ์ ผู้สอบบัญชีเลขที่ 3315 หรือ

  นางสาวสุพรรณี ตริยานันทกุล ผู้สอบบัญชีเลขที่ 4498

  บริษัทสำนักงาน อีวาย จำกัด

  อาคารเลครัชดา ชั้น 33 เลขที่ 193/136-137 ถนนรัชดาภิเษกตัดใหม่ เขตคลองเตย
  กรุงเทพฯ 10110

  โทรศัพท์ 0-2264-0777

  โทรสาร 0-2264-0789-90

  4) ที่ปรึกษาทางการเงิน

  -ไม่มี-

  5) ที่ปรึกษากฎหมาย

  -ไม่มี-

  6) ที่ปรึกษาหรือผู้จัดการภายใต้สัญญาการจัดการ

  สัญญาว่าจ้างบริหารและให้คำปรึกษาธุรกิจ

  บริษัท พรีเมียร์ ฟิชชั่น แคปปิตอล จำกัด

  เลขที่ 1 พรีเมียร์คอร์เปอเรทปาร์ค ซอยพรีเมียร์ 2 ถนนศรีนครินทร์

  แขวงหนองบอน เขตประเวศ กรุงเทพมหานคร 10250

  โทรศัพท์ 0-2301-1000

  โทรสาร 0-2398-1188